Paluu juurille - Oulun ylioppilaslehti\nOmavaraisuus oli ennen normaali tapa pysyä leivässä, nykyään trendikäs tapa säästää luontoa ja rahaa. Kaupungeissa kaivataan maalaisidylliä ja paluuta juurille etsitään siirtolapuutarhoista luonnonuskontoihin. Autenttisuus on muodissa – perinteet eivät.\nVeripaltusta ja karjalanpaistilihasta valmistettu perinneruoka, kampsupaisti, tai pyykkien peseminen avannossa sydäntalvella eivät kuulu tämän päivän kuumimpiin villityksiin, mutta omavaraisuus ja luonnon säästäminen perinteisiä tapoja hyödyntäen ovat jo pitkän aikaa olleet muodikkaita elämäntapoja. Oman maan kasvisten ja juuresten säilöminen talven varalle isovanhempien ohjeiden mukaan säästää sekä rahaa että luontoa. Rahan säästäminen ei kuitenkaan vaikuta olevan ensisijainen syy autenttisempaan elämäntapaan, mutta tuntuu hieman kliseiseltä esittää syyksi sitä, että ”nykyajan kiireiset ihmiset ovat kyllästyneet ruutujensa kalpean valon tuijotteluun ja kaipaavat rauhoittavaa paluuta juurilleen”. Entisaikojen romantisointi on kuitenkin synnyttänyt autenttisuusbuumin, joka samaan aikaan tuottaa söpöjä vintageteemaisia instagram-kuvia, mutta myös elämäänsä tyytyväisiä minimalisteja ja off-the-grid-farmareita. Eli jonkinlainen kaipuu menneisyyteen on olemassa. Koemme eräänlaista nostalgisuutta aikoihin, joita emme ole eläneet.\nKierrättäminen, uusiokäyttäminen ja aarteenmetsästys kirpputoreilla luovat autenttista minäkuvaa, mutta myös auttavat ilmastoahdistukseen. Yleisesti ekologisuuden trendaaminen on toiminut suojelukeinona ilmastonmuutosta ja siitä johtuvaa ilmastoahdistusta vastaan. Ekologisten ratkaisujen löytäminen on vaatinut luovuutta, ja uusissa innovaatioissa hyödynnetään ennennäkemätöntä tekniikkaa.\nEkologisuuden toinen puoli taas ammentaa keinoja pölyttyneestä ”vanhassa vara parempi” -laatikosta ullakon perältä. Esimerkiksi omavaraisuudella on ollut pitkät perinteet Suomen kaltaisessa maaseutuyhteiskunnassa, joten historiasta ammentaminen on ollut siltä osin luonnollinen jatkumo. Vaikka kaupungit ovat muuttovaltaisempia alueita, pientä sysäystä maallemuuttoon ei voi olla huomaamatta. Esimerkiksi Tilastokeskuksen mukaan siinä missä Vantaa ja Tampere olivat vuonna 2020 nettomuutoltaan Suomen muuttovoittoisimmat kaupungit, nousee niiden joukosta yllättäjiä, kuten Nurmijärvi, Järvenpää ja Kaarina. Helsinki ja Espoo sen sijaan olivat reilusti muuttotappioisia. (Tilastokeskus.fi)\nKaupungeissa on kuitenkin huomattu asukkaiden multasormien kaipuu mehevään maaperään perunoita kaivamaan. Omavaraisuutta kaupungissa tukevat lisääntyneet siirtolapuutarhat ja trendikäs kaupunkiviljely. Ei siis hätää, jos asut kaupungissa, etkä omista parveketta ja kissasi syö kaikki kasvisi, ennen kuin ne ehtivät kunnolla tupsahtaa mullasta pinnalle. Tarvitsee vain varata oma viljelylaatikko kaupunkisi siirtolapuutarhasta ja hankkia omat puutarhavälineet.\nOman ruoan kasvattaminen tai yleisesti ottaen lähiruoan ja luomun suosiminen osoittavat ilmastotietoisuutta ja kotimaarakkautta. Lähiruokaravintolat ovat nykypäivän vetonauloja ja illalliskutsuilla näytetään hyvää makua latomalla pöytään onnellisen kanan munia, jyväbroileria ja itse fermentoitua kombuchaa. Tämä ei kuulosta alussa mainitulta kampsupaistilta sen puoleen kuin sisäelimistä valmistetulta prätinäpaistiltakaan. Edellä mainitut perinneruoat sisältävät eläinperäisiä tuotteita, mutta parempilaatuinen liha varattiin juhlapyhiä varten, sillä liha oli kallista. Toisaalta siis lihan vähyys nykykokin keittiössä muistuttaa siltä osin entisajan emännän ruokalistaa.\nMyös spirituaalisissa asioissa on yleistynyt paluu juurille, aikaan ennen kristinuskon tuloa Suomeen. Luonnosta on myös tullut tärkeämpi ilmastonmuutoksen vaikutusten alkaessa näkyä sen jaksamisessa ja luonnon arvostaminen on sekä trendikästä että ihmiskunnan elinehto.\nAurinko ja sade antavat elämän ja kasvun, joten ne voidaan nähdä itsessään jumalallisina voimina. Luonnonuskonnoissa on keskeistä luonnon kunnioittamisen lisäksi myös läheinen suhde luonnossa tapahtuvaan kiertokulkuun. Syntymä ja kuolema ovat luonnollisia ilmiöitä ja sellaisinaan osa jotakin suurempaa.\nUuspakanuus ja -henkisyys ovat lisääntyneet viime vuosikymmeninä. Yhtenä esimerkkinä uushenkisestä yhdistystoiminnasta on vuonna 1998 perustettu Suomen luonnonuskontojen yhdistys Lehto ry, joka tarjoaa luonnonuskonnoista kiinnostuneille ympäristön harjoittaa uskontoaan ja löytää toisia samanhenkisiä ihmisiä. Muita vastaavia ovat esimerkiksi Suomen perinnekulttuuria herättelevä järjestö Taivaannaula, pakanauskontojen aseman parannusta tavoitteleva yhdistys Pakanaverkko ja itämerensuomalaiseen kansanuskoon pohjautuva yhdistys Karhun kansa.\n“Simple living” ja “slow living” -termeillä tarkoitetaan elämäntapaa, joka mukailee entisaikojen omavaraisuutta ja kiireettömyyttä. On vaikea uskoa, että isovanhempiemme isovanhemmilla ei olisi ollut koskaan kiire, mutta aika luultavasti kuitenkin toimi hieman eri tavalla kuin nykyään. Maatalojen työt tehtiin silloin ja tehdään tänäänkin vuodenaikojen ja vuorokaudenaikojen mukaan, ei kellon. Pitkälle aikavälille sijoitetut työtehtävät eivät hidasta ajan kulumista, mutta mahdollisesti vähentävät kiirettä. Samaan tapaan toimii itämainen syklinen aikakäsitys, jonka mukaan elämä ei pääty kuolemaan vaan alkaa uudelleen muodostaen uuden syklin loputtomien elämien ketjuun. Länsimaisessa lineaarisessa aikakäsityksessä taas ei uskota uudelleensyntymiseen vaan korostetaan ajan rajallisuutta kuvaamalla elämää janana, jolla on alku ja loppu. YOLO, memento mori ja carpe diem siis kuvaavat kaikki meille tutumpaa lineaarista aikakäsitystä ja hoputtavat elämään täysillä joka hetki.\nLineaarisesta aikakäsityksestä huolimatta edellä mainitut rauhallisemman elämän trendit ovat jalkautuneet myös länsimaihin. Oli syynä sitten pelko ajan loppumisesta, ilmastoahdistus, kaipuu historiaan tai rahan säästäminen, tarkoituksena on parantaa elämänlaatua. Elämä tällaisena ihmisenä kuin nyt olemme on kuitenkin määräaikainen, joten halu sen elämiseen mahdollisimman merkityksellisesti on tietysti luonnollista. Perinteet eivät siis tarkoita pelkästään ummehtuneita ihmisoikeuskäsityksiä, pula-ajan ruokia tai pakollisia sukujuhlia. Ne voivat myös uudelleensyntyä ja uudelleen kirjoittaa itsensä nykypäivään sopiviksi.


Euro kävi alle 0,90 dollarissa - MTVuutiset.fi\nJulkaistu 03.05.2000 17:38\nEuron kurssi laski tänään aamulla jatkuvassa kaupankäynnissä alle 0,90 dollarin. Alimmillaan aamulla euron kurssi laski kansainvälisillä valuuttamarkkinoilla 0,8997 dollariin.\nDollarin markkinakurssia nostivat odotukset Yhdysvaltain korkotason noususta ja talouskasvun jatkuminen vahvana. Reutersin markkinalähteiden mukaan Yhdysvaltain keskuspankin odotetaan nostavan ohjauskorkoaan puolella prosenttiyksiköllä toukokuun puolivälissä aiempien 25 pisteen asteittaisten korotusten asemesta.\nSuurempaa korostusta pidetään todennäköisenä, koska Yhdysvaltain talouden kasvu on ollut ennakoitua nopeampaa. Mikäli Yhdysvaltain keskuspankki korottaa ohjauskorkoaan odotusten mukaisesti, kasvattaisi se edelleen euron ja dollarin välistä korkoeroa. Euroopan keskuspankki korotti omaa ohjauskorkoaan huhtikuun lopulla 25 pisteellä 3,75 prosenttiin. EKP:n koron nosto supisti euron ja dollarin korkoeron 2,25 prosenttiin.\nYhdysvaltain rahamarkkinoiden ohjauskorko on tällä hetkellä 6,00 prosenttia. Dollarin kurssia euroa vastaan on koko euron käytössä olon ajan vahvistanut tuntuva korkoero. Euron käyttöön tullessa viime vuoden alussa EKP:n ja Yhdysvaltain keskuspankin ohjauskorkojen ero oli 1,75 prosenttiyksikköä. Ennen EKP:n viime viikon korotusta korkoero oli kasvanut jo 2,50 prosentiksi.


Repsu Puuhaa: Flamingo Pink\nMari 9. huhtikuuta 2014 klo 14.35\nIhan mahtavat kengät! Noi shortsitkin on tosi makeat, pitäisi joskus itsekin kokeilla shortsien värjäämistä. Blogistani muuten löytyy sinulle tunnustus :)\nRepsu 9. huhtikuuta 2014 klo 20.51\nKiitos! Shortsien värjäys ei ollu liian vaikeeta, kert mun siskokin (joka siis harvemmin tekee yksin mitään DIY-juttuja) onnistu tosi hyvin! Ooo kiitos :D\nLionea 9. huhtikuuta 2014 klo 20.56\nHei upeet noi kengät ja shortsit myös!\nRepsu 9. huhtikuuta 2014 klo 21.04


Kahvilarintamalla uusia tuulia kirkonkylässä | urjalansanomat.fi\nTilan uudet vuokralaiset Tuija ja Olga Näppinen pyrkivät viettämään kahvilansa avajaisia 14. joulukuuta. Heidän oli alkuperäisen suunnitelman mukaan tarkoitus avata kahvila Urjalantielle Maritan pullapuodin entisiin tiloihin.\n– Tämä on ollut hassujen sattumusten sarjaa. Siellä oli vesivahinko, joten remontti olisi maksanut useita kymmeniätuhansia. Sitten Mari Korpikaivo soitti ja tarjosi tilaa torin laidalta. Minusta se on Urjalan paras paikka, kertoo Tuija Näppinen.\nHeidän hankkimansa liikehuoneisto Urjalantieltä sen sijaan kunnostetaan ja kalustetaan tilaisuuksia varten vuokrattavaksi tilaksi.


"Pirkolla aikaa varajäseneksi" ?! – Pirkko Ruohonen-Lerner\n"Pirkolla aikaa varajäseneksi" ?!\nUusimaa-lehti julkaisi lauantain (10.1.) juorupalstalla seuraavan, osittain keksityn, juoru-uutisen: ”Pirkolla aikaa varajäseneksi: Ennen vuodenvaihdetta Uusimaa kertoi, että askolalainen valtuutettu Pia Sääski on valittu Kuntien eläkevakuutuksen valtuustoon. Sitä ei uutisoitu, että samaiseen valtuustoon perussuomalaisten paikan varajäseneksi on yltänyt kansanedustaja Pirkko Ruohonen-Lerner. Aina kiireinen edustaja olisi kuulemma kyllä halunnut mieluummin varsinaisen jäsenen paikan…”\nKirjoitin tänään oikaisun:\nKuntien eläkevakuutuksen valtuuskunnan (ei siis valtuuston) varajäsenyyden otin vastaan eduskuntaryhmämme ryhmäkokouksessa kun puheenjohtajamme kansanedustaja Raimo Vistbacka pyysi minua kyseiseen tehtävään varajäsenekseen. Otin tehtävän vastaan saamaani informaatioon luottaen ja olettamuksella, että kokouksia on 0 kappaletta vuodessa.\nHuolestuin itsekin Uusimaan lauantain uutisoinnista siinä määrin että soitin maanantaina Kuntien eläkevakuutukseen varmistaakseni sen, montako valtuuskunnan kokousta vuoden aikana järjestetään ja paljonko luottamustehtävä teettää työtä varajäsenellä. Sain kuulla, että valtuuskunta kokoontuu kaksi kertaa vuodessa, keväällä ja syksyllä. Kokouksiin kutsutaan vain varsinaiset jäsenet, joten alkuperäinen tieto siitä, että kokouksia osuu varajäsenen kohdalle todennäköisesti 0 kappaletta vuodessa, osui ihan oikeaan.\nJoskus eduskuntaryhmän viikkokokouksissa pitää suostua joihinkin tehtäviin ja tilaisuuksiin ilman että on etukäteen aikaa selvittää, montako tuntia velvollisuuden hoitamiseen kuluu aikaa, joka todella on kortilla. Tällaista on eduskuntatasoinen ”joukkuepeli”, jossa jokainen meistä hoitaa yhteisiä asioita niin hyvin kuin osaa ja taitaa. Jälleen totuus allekirjoittaneen ajankäyttökysymyksessä on päinvastainen kuin Uusimaa antoi ymmärtää.\nMiksi tosiasiat muuttuvat muunnelluksi totuudeksi?\nKun ISO RKP ottaa kakusta ensin


Käytössäni on olllut parin vuoden aikana 3 erityyppistä makuualustaa. Kaikki pakkautuvat noin 15 x 30 cm kokoon.\nOhut itsestään täyttyvä. Hinta oli noin 50 euroa. Paksuus noin 2,5 cm. Eristi hyvin kylmää. Mukavuus ok. Kätevä täyttää. Piti vain oikaista patja, odottaa jonkin aikaa ja sitten riitti pari puhallusta että patjan sai täyteen. Vaihdoin koska talven jälkeen ei enää pitänyt ilmaa. Syynä ehkä puhaltaessa sisään päässyt kosteus ja talvisäilytys tiukalle rullalle käärittynä.\nHalpa ilmatäytteinen. Hinta oli 12 euroa. Paksuus 7 cm. Ei eristänyt yhtään. Tuntui viileältä selkää vasten ja oli kylmä nukkua. Mukava se kyllä oli paksuuden ansiosta. Helppo täyttää sisäänrakennetun pumpun avulla mutta vaikeampi tyhjentää.\nIlmatäytteinen tekokuitulisätäytteellä. Hinta 140. Paksuus 7 cm. Lämmin ja mukava. Melkein kuin kotona nukkuisi. Hinta oli kallis mutta antoivat viiden vuoden takuun.


Saaran silmin - Blogit.fi\nNuoren Tamperelaisen rento blogi, jossa käsitellään pieniä ja suuria aiheita. Blogin tarkoituksena on inspiroida ja antaa ideoita.\nSaaran silmin - postaukset\nSaaran silmin · 21.04.2019OSA 2Nyt on matka onnistuneesti takana ja oon palannut kotiin! Vaikka meillä oli huikee reissu, musta on ihanaa olla kotona. Rakastan omaa sänkyä, ruisleipää ja nettiyhteyttä, jotka puuttuivat matkalla. Tässä jutussa...\nSaaran silmin · 01.04.2019OSA 1Hei kuulkaas nyt on mennyt aika kauan edellisestä postauksesta, mutta se johtuu kirjoituksista ja siitä, että oon 3.4 lähdössä kolmeksi viikoksi ulkomaille! Lähden siis Lauran kanssa interrailin tyyppiselle...\nLomaa vai lukemista?\nSaaran silmin · 14.02.2019Tää juttu on suunnattu abeille (nykyisille ja tuleville) vinkiksi lukulomaa varten.Kerron tässä omia kokemuksia syksyn kirjoituksista ja lisäksi muiden abien vinkkejä.Miten luet kirjoituksiin?- tee hyvä lukusuunnitelma,...\nSaaran silmin · 27.01.2019Et ehkä ole kuullut sitä vähään aikaan, mutta SINÄ olet upea!Olet kaunis, vahva, rohkea ja ainutlaatuinen, vaikket ehkä itse ajattele niin.Meidät on kaikki luotu ja suunniteltu olemaan juuri tällaisia kuin olemme.Sen...\nSaaran silmin · 15.01.2019OSA 3 Kirjavinkit jatkuu!Rubiininpuna - Safiirinsini - Smaragdin vihreä- trilogia aikamatkailusta, rakkaudesta ja juonittelusta- kiehtovia ihmissuhteita- yllättäviä juonekäänteitä- juoni etenee nopeastiMatka alkaa -...\nSaaran silmin · 06.01.201927.12. - 5.1.Äidin 50-vuotisjuhlien kunniaksi lähdimme viettämään uutta vuotta Kanarian saarille, Lanzarotelle.Hotellimme oli Puerto del Carmenin kylässä saaren keskipaikkeilla.RUOKAAiheista tärkein ekaksi :) Meillä...\nSaaran silmin · 21.12.2018Nyt analyysissä Tampereen teatteri ja näytelmät, jotka oon käyny viimesen vuoden aikana kattomassa.Tosiaan, sain joululahjaksi viime vuonna Tampereen teatterin hevijuuserikortin (kyllä :P), joka on opiskelijoille...\nSaaran silmin · 11.12.2018Nizza 27. 11 - 2. 12. 2018Klo 3.30 herätyskello soi tiistaina. Siitä nopeasti vaatteet päälle, viimeiset tavarat laukkuun ja eväät mukaan, suunta kohti linja-autoasemaa ja bussia lentokentälle. Lentokentällä oli Joona...\nAbivuosi - syksy\nSaaran silmin · 21.11.2018Tää teksti on syntynyt vähitellen syksyn aikana. Kerron vähän mitä tapahtui tän syksyn aikana, mitä mieltä olin eri jutuista ja annan vinkkejä tuleville abeille. Aloitetaan kertomus ajasta ennen varsinaista abivuotta,...\nSaaran silmin · 14.11.2018Lista tutuista ja tuntemattomammista elokuvista, joita ei kannata missata!1. Hobitit2. Lord of the rings (aika noloa myöntää, mutta katoin nää ekan kerran 17-vuotiaana)3. Pirates of the...\nSaaran silmin · 05.11.2018Euroopan ja lähialueen tuntemattomat aarteetRakastan matkailua ja matkojen suunnittelua. Mulla on pitkä lista paikoista joissa haluaisin käydä, ja joka kerta uutta matkaa suunnitellessa se...\nSaaran silmin · 25.10.2018Me saadaan elää ihan mielettömän kauneuden ympäröiminä, mutta liian usein me ollaan vaan niin kiireisiä, välinpitämättömiä ja putkikatseisia, että me...\nSaaran silmin · 20.10.201818.-19.10.2018Sain kaksi viikkoa ennen reissua idean, mites olis jos lähtis lomalla Helsinkiin. Kysäisin Ainoa ja Lauraa ja parin viikon päästä sitä sitten oltiin linja-autoasemalla...\nSaaran silmin · 15.10.2018Mä tykkään meikata, mutta en oo valmis käyttämään omaisuuksia meikkien ostamiseen. Mun mielestä tosi monet meikit on aivan ylihinnoiteltuja. Vaikka olis kuinka merkkituote ja hinta sen...\nSaaran silmin · 11.10.2018OSA 2Kirjavinkit jatkuu!Valinta - Eliitti - Ainoa - Perillinen - Kruunu - Happily ever afterKiera Cass- kertoo kilpailusta, jossa 35 tyttöä yrittävät voittaa itselleen prinssin ja kuningattaren aseman- romanttinen,...\nTe kysyitte - mä vastaan\nSaaran silmin · 06.10.2018JEE! Nyt on tullut aika vastata teidän esittämiin kysymyksiin! Kysymyksiä tuli kivasti ja ne on tosi erilasia, niin kuin toivoinkin. Osa oli aika vaikeita, vastaus ei tullut ihan suoraan...\n!!! Tilaaminen !!!\nSaaran silmin · 30.09.2018Heips! Monilla on ollut teknisiä haasteita tän blogin tilaamisen kanssa, joten nyt minä tekniikkanero otin asiasta selvää ja tein tämmösen rautalangasta väännetyn ohjeen sitä varten. Toivon, että mahdollisimman moni...\nSaaran silmin · 30.09.201829.-30.9. oli Tampereen päivät, joihin osallistuin nyt toista kertaa. Tampereen päivien ideana on siis että museoissa, liikuntapaikoissa, yliopistoilla yms. on ilmainen sisäänpääsy tai erilaisia alennuksia ja ohjelmaa....\nSaaran silmin · 28.09.2018Tässä olis muutama sellanen luottoresepti, joita käytän jos haluun nopeesti tehä jotain hyvää ilman kaupassakäyntiä. Eli raaka-aineet on sellasia, mitä kaapista pitäis aina löytyä ja aikaa...\nSaaran silmin · 23.09.2018Retki Pukalaan 21.-23.9.2018Lähdettiin Ainon ja Lauran kanssa perjantaina illalla (mukavasti kirjotusten jälkeen) kahden yön retkelle Pukalan virkistysmetsään Orivedelle. Olin käynyt siellä kerran aikaisemmin, joten...\nTesti - mainoslauseet\nSaaran silmin · 20.09.2018Nyt pääset testaamaan tietämystäsi vanhoista ja nykyisistä mainoslauseista!Päättele puuttuva sana/sanat tai kyseessä oleva yritys.Ootko valmis? Tästä lähtee...1. Illaksi kotiin2. On vain...\nSaaran silmin · 17.09.2018OSA 1Yks mun lempiharrastuksista on lukeminen. Jos saan käsiini hyvän kirjan, en meinaa pysyä erossa siitä vaan luen bussissa, ruokapöydässä, illalla, aamulla, päivällä ja yöllä. Luen suunnilleen kaks kirjaa kuukaudessa...\nSaaran silmin · 13.09.2018Bujo, bullet journal, kalenteri... Alotin sen tekemisen noin vuosi sitten, ja oon saanu siitä paljon inspiraatiota ja käytännön hyötyä. Toimivan bujon tunnistaa siitä, että sinne voi laittaa ihan mitä vaan. Sieltä...\nSaaran silmin · 10.09.2018Listasin 10 muhun eniten vaikuttanutta biisiä:1. Lord of lords - Hillsong2. Maa on niin kaunis3. Be thou my vision - Audrey Assad4. Korkeimman suoja - Pekka Simojoki5. Juudan leijona - Maksetut viulut6. Photograph - Ed...\nSaaran silmin · 09.09.2018Moni teistä on varmaan joskus ollut pulassa, kun ei millään keksi lahjaa kaverille tai perheenjäsenelle. Mulla on kans ollut toi ongelma useita kertoja. Sitten joskus tulee joku aivan mahtava idea, mutta eihän sitä...\nSaaran silmin · 06.09.2018Blogin ensimmäiseksi postaukseksi valikoitui yks mun lempiherkuista, eli juustokakku!Tässä on mun vakkariresepti, jota käytän aina kun leivon juustokakkua. Tää on erittäin helppo ja nopee tehdä, ja makuun saa helposti...\nSaaran silmin · 05.09.2018Moikka!Oon 17v vuotias tyttö Tampereelta. Tässä blogissa aion julkaista kaikenlaista mun elämään liittyvää tilpehööriä ja painavaa asiaa. Oon suunnitellu kirjottavani esimerkiks Tampereesta, mun matkakokemuksista ja...\nsijoittaminen vinkit home mökki tyyli raskaus lapset parisuhde style onnellisuus summer random pohdintaa lääkis diy rakkaus retkeily design life matkailu


Paranna nelinpeliäsi - Apacsfinland\nEtusivu Tietoa meistä Jorman sulkapalloaiheinen blog Paranna nelinpeliäsi\nJulkaistu 16.1.2021 14.15 , julkaisija Jorma Hyttinen\nNelinpeli erottuu kaksinpelistä kuin yö päivästä, vaikka laji ja välineet ovatkin täysin samat.\nKun kaksinpelissä vastaat yksin kaikesta, on nelinpelissä kyseessä kahden hengen joukkue.\nTässä joukkueessa ei pelata kaksinpeliä kahdestaan, vaan nelinpeliä yhdessä toisiaan täydentäen.\nNäillä ohjeilla sinusta tulee myös haluttu nelinpelipari, koska tekemiselläsi teet myös peliparistasi paremman.\n1. Harjoittele syöttöä.\nSaattaa kuulostaa typerältä painottaa tätä jokaisen pelattavan pallon aloittavaa lyöntiä, mutta tosiasia on, että sen arvoa ei voi painottaa liikaa. Jokainen syöttö, joka menee verkkoon, jää lyhyeksi tai nousee helpoksi tappopalloksi = syöttövirhe = ilmainen lahjapiste vastustajalle.\nKeskimäärin pelaajat tekevät muutaman tällaisen virheen joka erässä. Entä jos saat nämä virheet pois harjoittelemalla hyväksi syöttäjäksi? Ei ilmaisia pisteitä vastustajalle j hyviä hyökkäyspaikkoja sinun tiimillesi, vastustajan heikoista palautuksista. Tästä seuraa vastustajan epätoivoa, laadukkaiden syöttöjesi vastaanotossa => pelihuumori katoaa.\n2. Syötettyäsi lyhyen syötön, laita verkko ”kiinni”.\nPidä huoli, että vastustajalla ei ole mahdollisuutta palauttaa syöttöäsi verkolle, vaan olet hyvän syöttösi jälkeen valmiina verkolla tasapainoisessa asennossa lopettamassa pallon saman tien. Vastaanottaja nostaa kiireessä hyviä hyökkäyspaikkoja takapelaajallesi. Tämä luonnollisesti on mahdollista vain, jos syöttösi on hyvä.\n3. Keskity syötön vastaanottotapaan.\nOtat vastaan syöttöä aina sillä ajatuksella, että en nosta tästä vastustajalle hyökkäysmahdollisuutta, vaan sähäkästi siirryn eteenpäin vastaanottohetkellä ja palautan pallon vähintään laakana tai alaspäin. On myös hyvä ja tehokas tapa palauttaa syöttö siten, että työntää pallo jonkin matkan päähän verkosta löysänä tuuppaisuna, lyömisen sijasta.\nLisätietoja:: blog, nelinpeli


Lapinlahden muuttolintu: Usva, 14 viikkoa\nKirjoittanut Anni klo 19.45.00\nPilvi 14. syyskuuta 2010 klo 21.14\nJaa kävit vähän vaan leikkimässä lemmikkikaupassa? :D Ihana pikku otus! Onneksi olkoon uuden perheenjäsenen johdosta!\nM-K 14. syyskuuta 2010 klo 21.49\nOi onko tämä nyt se ihanuus, jota kävit katsomassa eilen? Hih, aika ihana mies sulla!!!\nSanni 14. syyskuuta 2010 klo 23.35\nVoiiiii, onnea sinnekin uudesta sopolaisesta :) Ja pitkia hermoja toivottelen.. (nimimerkilla tanaan siivonnu kahet pissat kokolattiamatolta, hyiyok.)\nNanna 15. syyskuuta 2010 klo 0.30\nNythän te olette taas keskusteluissa mukana. Kun muut puhuvat ja vertailevat lapsiaan (tai autojaan), te voitte ilahduttaa muita kertomalla mitä kaikkea teidän kissat ja koira tekee! Puhutte vielä niistä nimillä, niin joku saattaa luulla, että kyse on lapsista ja sulaudutte joukkoon.\nSulle tuli varmasti myös kertaheitolla tekemistä koiran myötä. Ja ulkoilulenkeillä tutustumiskynnys toisiin ihmisiin laskee.\nsyys 15. syyskuuta 2010 klo 1.18\nIhana hauva <3 Voi juku, mahtia!\nBemary 15. syyskuuta 2010 klo 1.57\nPikkasen samiksia ollaan ny, ku on kaks kissaa ja yks koiranpentu kummallaki. Onneks oma kakara alkaa olla jo uhmaiässä, huoh. Että tsemppiä vaan sinne!;D\nPS. Mistäpä muuten just tuon nimen keksit(te)? Se on nätti joka tapauksessa.:)\nAnni 15. syyskuuta 2010 klo 8.51\nPilvi: Joo, ihan vähän vaan kävin leikkimässä, mutta minä en sentään ollut se, joka tuli kaupasta leikkien jälkeen koira kainalossa kotiin (pentu oli kuulemma "sulanut" sen syliin)... ;) Kiitos, on se kyllä aika ihana!\nM-K: Sama otus on kyseessä! :) Ja on mulla tosiaan aika ihana mies!\nSanni: Kiitos! :) Joo, täällä ei olla vielä osattu käydä tarpeilla ulkona ollenkaan, eli muutamat pissat on tullut siivottua meilläkin. Ja just kokolattiamatolta!\nnanna: Eiks ookki söpö! :) Juuri näin, nyt meillä on yksi ylpeydenaihe lisää! Kyllä jää Corvetet kakkoseksi. Lumi ja Usva menisi vielä lasten niminä, mutta Professor Chaos ei ehkä niinkään... :D\nMeillä (mulla) olikin vähän taka-ajatuksena, että pikkutyyppi tuo mukanaan vähän (ihan vähän vaan) tekemistä ja väkisin neljän seinän sisältä poistumista. Tähän mennessä ainakin on toiminut hyvin!\nnella: On se! :) Nyt riittää hulinaa!\nBemary: No vähänkö ollaan samiksia! :) Kiitokset tsempistä, sitä varmasti tarvitaan!\nS halusi nätin suomalaisen nimen, ja mulle tuli ekana mieleen Usva. Ei puhuta siitä, että se on myös minun ekan WoW-hahmon nimi... :P\nh_eidi 15. syyskuuta 2010 klo 12.02\nOi miten söpö kaveri (toki myös S on söpö :D). Onnea!\nLotta 15. syyskuuta 2010 klo 14.41\nIHANA! Täällä vaan koirakuume kasvaa, vaikka mahdollisuudet koiran ottamiseen on tällä hetkellä lähellä nollaa :D Super mies sulla! ;)\nAnni 15. syyskuuta 2010 klo 15.43\nh_eidi: On ne söpöjä, molemmat! :) Kiitos!\nLotta: Joo, mekin mentiin lemmikkikauppaan sillä verukkeella, että nyt ei voida ottaa koiraa (ei ole omaa pihaa, pienessä asunnossa on jo kaksi kissaa, eli taloyhtiön maksimimäärä). Ja kappas, miten kävikään! :D Kyllä sitä huijaa itseään ihan tietoisesti, kun menee "vain katsomaan" söpöjä eläinvauvoja. ;)\nSuper-S, todellakin! <3\nBemary 17. syyskuuta 2010 klo 3.37\nHahah.:D Vieläkö sä muuten wowitat? Ite en koskaan oo uskaltanu koittaa. Se ois varmuudella menoa se ja oon liian köyhä siihen muutenki.;)\nAnni 17. syyskuuta 2010 klo 9.34\nEipä ole tullut wowiteltua muutamaan kuukauteen! Pitäiskin pelailla taas, meidän pelitilit taitavat olla aktiivisina tälläkin hetkellä. Se on kyllä pelottavan koukuttava peli, mutta näköjään sille ei tarvitse koko elämäänsä luovuttaa. Tosin tietysti kuukausimaksujen takia kannattaisi yrittää saada rahoilleen mahdollisimman paljon vastinetta... :P\nBemary 18. syyskuuta 2010 klo 3.17\nNe kuukausimaksut onkin tosi helppo tapa koukuttaa ihmiset. Mä oon ite semmonen pihi akka, että jos jostain maksan, nii sittenhän siitä palvelusta/asiasta on saatava kaikki hyöty irti.:p Liekö siis raaskisin nukkuakaan, jos WoW:ista maksaisin.\nAnni 18. syyskuuta 2010 klo 14.29\nHaha, no sit on ehkä parempi jättää WoW rauhaan. :D S on tällä hetkellä pahassa Halo: Reach -koukussa. Red Dead Redemption on myöskin ollut kovassa kulutuksessa (niin kuin kai myös teidän taloudessa), joten WoWille ei ole jäänyt aikaa. Minä kun en yksin pelaa! ;)\nBemary 21. syyskuuta 2010 klo 5.14\nTarpeeks hyvä peli ku tulee vastaan, nii etköhän säkin yksin pelailis siinä missä co-opinakin.:D Oliks teillä muuten pleikkari vai boxi siellä? Ja kyl, allekirjottanu on niin täysin pahasti koukuttunu RDR:ään, että se konsolin ostaja ei oo saanu pelailla ku ihan alkua koko pelistä mun istuessa kaikki illat ohjain kädessä... Öisin nään sitte unta siitä, että oon sen päähenkilön saappaissa ampumassa pahiksia. Näin myös viime yönä;D\nAnni 21. syyskuuta 2010 klo 12.06\nHehee, ostin Wiin ja olen pelannut Wii Sports Resortia ja Super Marioita (1 ja 3) ihan yksin! :D\nMeillä on boxi, ja S osti mulle käytettynä NHL 2008:n. Pelattiin sitä kerran yhdessä, ja se voitti minut heti ekalla kerralla. lätkässä! Sen jälkeen peli on ollut nätisti hyllyssä. Pitäiskin kaivaa se esille ja harjoitella oikein kunnolla. Sit voisi ottaa rematchin.\nRDR näyttää kyllä sen verran mielenkiintoiselta peliltä, että minäkin saattaisin siihen koukuttua, jos mulle joskus boxiaikaa jäisi. Päivisin ehtisin varmaan muuten pelatakin, mutta kun tuo yksi nelijalkainen riiviö pitää huolen siitä, ettei mihikään ehdi keskittyä viittä minuuttia pidempää.\nBemary 30. syyskuuta 2010 klo 3.48\nLoistavaa edistystä! Vielä me susta pelinörtti tehään.:D\nNiin se menee kuule meilläki, että Xboxin lätkäpeleissä tulee turpiin joka kerta (ja aika kovalla prosentilla myös pöytälätkässä), vaikka se oon mä, joka siellä oikeassa jäähallissa on vuosikaudet juossu. Katos lätkäamatöörit pärjää sitte noissa "leikkipeleissä" paremmin, vaikka eivät tiiä touhusta oikeesti mitään.;D\nMuistan hyvin sen alkupentuajan Carollaki eli aika meni siivillä ja aina vaan väsytti. Sitte ku se Usva siitä vähän kasvaa, nii jää sulleki aikaa koittaa RDR:ää. Ehottomasti kannattaa koittaa. Ja jos siitä tykkäät, tykkäät tod.näk. myös kahesta uusimmasta GTA:sta.;)\nAnni 30. syyskuuta 2010 klo 12.45\nMulla taitaa olla jo pysyvä (peli)nörtin leima otsassa, kun olen kerran sortunut WoW:n tuhoisalle tielle. :D\nS ei ole vielä ehtinyt pelata Red Dead Redemptionia läpi. Oliskin aika kova veto, jos päihittäisin sen siinä. Mitäs meni rökittämään minut lätkäpelissä! Hähää!


Pehmeää karitsaa ja kullertavia kekoja - Avec Sofié\nMmmmm kuola valuu näppikselle…\nMmmmm kuola valuu näppikselle…Hassua viime vkolla käytiin synttäreiden kunniaksi syömässä Haaparannan kaupunginhotellilla ja ekaa kertaa ikinä lautasella oli pommes duchesse. Olin ihan myyty! Vähänkö hyvää! Täytyy kokeilla joskus näitäkin!\nHeippa!Hih, minkäslaiselle näppikselle ;)?Ne ovat aika hyviä ja helppoja tehdä, joten nyt voit nauttia niistä ihan myös kotosalla :)\nMutta kohta uudelle :D Tai ei siinä iPadissa taida näppistä olla. Totesin sen olevan “tarpeeseeni” parempi. Vaikka minun oma kannettava sietäis jo eläkkeelle. 8 vuotta vanha niin ei se oikein jaksa tehä mitään.\nVielä ihan tavalliselle näppikselle :(Mutta kohta uudelle :D Tai ei siinä iPadissa taida näppistä olla. Totesin sen olevan “tarpeeseeni” parempi. Vaikka minun oma kannettava sietäis jo eläkkeelle. 8 vuotta vanha niin ei se oikein jaksa tehä mitään.


Ilmastokriisi on merten kriisi – uusi raportti osoittaa kiireellisten mertensuojelutoimien tarpeen - Greenpeace Suomi\n#mertensuojelu Suojellaan maailman meriä\nIlmastokriisin vaikutuksilla maailman meriin on vakavia seurauksia luonnon monimuotoisuudelle ja ihmiskunnalle. Ne vaativat määrätietoisia ja maailmanlaajuisia poliittisia päätöksiä ja toimia seuraavan vuoden aikana, toteaa Greenpeace Internationalin tuore raportti In Hot Water: The Climate Crisis and the Urgent Need for Ocean Protection.\nRaportti on katsaus siihen, miten nopeasti ja laajasti fossiilisten polttoaineiden käyttö aiheuttaa meriveden lämpenemistä, merenpinnan nousua, merten happamoitumista ja happikatoa. Häiriöitä ekosysteemien rakenteessa ja toiminnassa ympäri maailman havaitaan jo nyt.\n“Valtameret tuntuvat kaukaisilta, mutta niiden hyvinvointi on ihmisten ja luonnon elinehto. Monen elinkeino, miljoonien ruokaturva, ja happi jota me kaikki hengitämme, on merten elämän aikaansaannosta. Nyt meri kuumenee, sen pinta kohoaa ja elinympäristöt muuttuvat dramaattisesti. Ilmastokriisi on merten kriisi”, sanoo Greenpeace Nordenin meriasiantuntija Laura Meller.\nRaportti kehottaa hallituksia kiireellisiin toimiin. Seuraavat 12 kuukautta ovat merkittävien kansainvälisten päätösten kannalta ainutlaatuinen mahdollisuus tarttua ilmastokriisiin, luonnon köyhtymiseen ja mertensuojeluun maailmanlaajuisesti. Hallitusten on sitouduttava tarpeeksi kunnianhimoiseen tahtiin ilmastopäästöjen vähentämisessä Espanjan ja Iso-Britannian ilmastokokouksissa, solmittava vahva YK:n mertensuojelusopimus vuoden 2020 aikana, ja sitouduttava suojelemaan vähintään 30% maailman meristä vuoteen 2030 mennessä YK:n biodiversiteettisopimuksen kokouksessa Kiinassa ensi lokakuussa.\nVähintään 30% meristä on suojeltava maailmanlaajuisessa mertensuojelualueiden verkostossa, jotta meren ekosysteemit voivat toipua ja sopeutua nopeisiin muutoksiin. Mertensuojelualueet auttavat myös turvaamaan merten ekosysteemien luontaisia hiilinieluja ja hiilen varastoja. Raportti osoittaa alueet, joilla ilmastokriisin vaikutukset ovat erityisen voimakkaita, ja suosittelee suojelutoimien kohdentamista erityisen arvokkaille alueille. Tällaisia ovat Pohjoinen ja Eteläinen jäämeri, erityisen tärkeät valaiden elinalueet, koralliriutat, mangrovemetsät, meriruohoniityt, Sargassomeri, mesopelaginen vyöhyke ja syvänmeren alueet, jotka on jätettävä rauhaan syvänmeren kaivuulta.\n“Nopeat ilmastopäästöjen leikkaukset ovat elinehto mertensuojelun onnistumiselle, ja meret ovat meille elintärkeä liittolainen kamppailussa ilmastonmuutosta vastaan. On upeaa, että Suomi on sitoutunut suojelemaan vähintään kolmanneksen maailman meristä. Suomen hallituksen on ponnisteltava vahvan mertensuojelusopimuksen puolesta, jotta tavoite voidaan saavuttaa” sanoo Meller.\nLaura Meller, meriasiantuntija (FT), 040 1803322\nJuuso Janhunen, tiedottaja, 040 482 5541\nRaportti In Hot Water: The Climate Crisis and the Urgent Need for Ocean Protection\nRaporttiin liittyvä kuvakokoelma medialle: https://media.greenpeace.org/collection/27MZIFJ8EUQHJ


Taimenet ovat lisääntyneet Maunulanpurolla - Haaganpuro\nTaimenet ovat lisääntyneet Maunulanpurolla\nMaunulanpuroa on kunnostettu ja elvytetty jo 17 vuoden ajan. Siihen mahtuu monenlaisia pienempiä ja astetta isompiakin vastoinkäymisiä. Nyt haasteet alkaa olla selätetty, kunnostukset on tehty mallikkaasti, ja on hyvien uutisten aika. Viime syksynä purolla havaittiin ennätysmäärä taimenten kutua. Nyt koko seurantahistorian ensimmäiset pienpoikaset ovat kuoriutuneet mätimunista, ja kömpineet viime syksynä ensimmäisenä kudetulta pesältä. Löysimme 17 pienpoikasta Maunulanpuron viime syksyn hienoimmalta kutupesältä. Tämä oli hyvin odotettu ilouutinen.\nUseimmat alueen pesät on kudettu niin myöhään syksyllä, etteivät useimmat pienpoikaset vielä ole kerinneet kömpimään soraikoista ulos. On odotettavaa että myös Maunulanpurolla, kuin myös Haaganpuron alemmilla osuuksilla poikasmäärät tulevat toukokuun aikana paranemaan. Taimenia on mahdollista yrittää katsella rannalta käsin myös päivällä. Illan hämärtyessä ja taskulampulla noin 2 sentin mittaiset poikaset on helpoiten löydettävissä ja laskettavissa. Pienpoikaset viihtyvät parhaiten hyvin hidasvirtaisessa rantamatalassa.\nJanne Passi2021-11-16T12:18:42+03:0016.5.2021|Categories: Ajankohtaista, Kutu, Kutusoraikoiden ja pienpoikasten seuranta|Tags: kutu, maunulanpuro, taimen, vaelluskala|Kommentit pois päältä artikkelissa Taimenet ovat lisääntyneet Maunulanpurolla


Tarinat - Keski-Suomen maaseutu\nKarstulalainen matkailuyritys Wanhat Wehkeet on hyödyntänyt Leader-rahoitusta tuloksekkaasti useampaan kertaan. Matkailuvirta kasvaa vuosi vuodelta.\nJoka vuosi noin 60 miljoonaa ihmistä herää pakolaisleiriltä tai vastaavasta väliaikaisasutuksesta. Useimmiten nämä majoitusratkaisut ovat kuitenkin yhtä vaarallisia kuin itse katastrofit, joita ihmiset pakenevat. Tähän haasteeseen vastaten saarijärveläinen yritys Gesto Oy kehittää väliaikaiseen asumiseen tarkoitettua katastrofitaloa.\nKokeilutuen avulla uusi design-valaisin markkinoille\nKeuruulainen Palma&Hippa on vuonna 2016 perustettu yritys, joka valmistaa kodin sisustustarvikkeita ja huonekaluja. Maaseuturahaston kokeilutuen avulla yritys kehitti Moderni myrskylyhty –tuoteperheen.\nKunnon Syke tarjoaa fysioterapiaa ja kuntosalipalveluja jo kuudella paikkakunnalla Pohjoisessa Keski-Suomessa. Kaikki alkoi Kivijärveltä reilut 35 vuotta sitten.\nHankasalmelainen Sepän Galleria tunnetaan uniikeista keramikkatuotteistaan. Yritystä luotsaavat nyt isä ja tytär yhdessä.\nPuukabinetti on jyväskyläläinen yhden miehen puusepänalan yritys, joka on perustettu vuonna 2009. Yritys valmistaa huonekaluja valmiista mallistosta ja tilauksesta, mittatilauskalusteita ja puukuvioituja taide-esineitä niin yksityiskoteihin kuin julkisiin tiloihin.


Fluffy Heart - Mizufluffyn blogi: Medaka Box & Medaka Box Abnormal\nMedaka Box & Medaka Box Abnormal\nSain juuri katsottua viimeisen jakson Medaka Box Abnormalista ja nämä molemmat Medaka Box kaudet ovat olleet aivan loistavia. Kummassakin kaudessa on ollut 12 erinomaista jaksoa. Toivon että tähän ilmestyisi joskus kolmaskin kausi. Sarjan alku saattaa tuntua hieman hitaalta paikkoja, henkilöitä ja heidän kykyjä esitellessä, mutta lähtee pian etenemään aika nopeastikin. Ei silti tunnu että tarinaa olisi erityisemmin kiirehditty.\nHahmot ovat mielenkiintoisia, heidän historiastaan annetaan silloin tällöin kiitettävästi takaumia ja huumori on monin paikoin mielestäni kiinnostavaa. Sarja ei luultavimmin ihan kaikkein nuorimmille katsojille sovi joittenkin tapahtumien / tilanteiden vuoksi (kts. tähän liittyen muun muassa blogauksen lopusta löytyvä kuva mba11). Vuoden 2012 aikana tuli uusina sarjoina katsottua aika montakin sarjaa, mutta Medaka Box kyllä poikkeaa joukosta edukseen. Kokonaisarvosanana se jää itselläni mm. Sword Art Onlinesta jälkeen, mutta kiinnostavuudellaan loikkaa esimerkiksi Tegami Bachin ohitse (joka myöskin on loistava anime), mutta on tärkeää huomata että huo kaksi ovat huomattavasti erilaisia. Medaka Box ei sarjana ole samalla tavoin yhtä intensitiivinen kuin vaikkapa Mirai Nikki, mutta Medaka Box on omalla tavallaan ainutlaatuinen ja sisältää monia tilanteita, joista osa saattaa yllättää katsojan arvaamattomuudellaan. Sarjan huumori on kieltämättä omanlaistaan ja voi mennä hetki ennen kuin siihen pääsee kiinni. Jotain kommentteja kun olen lukenut GoGoAnime.comista jaksoihin liittyen niin vaikuttaa siltä että Medaka Box jakaa mielipiteitä kahtia. Jotkut pitävät ja jotkut eivät voi käsittää mikä sarjassa on hyvää.\nNäiden kahden kauden perusteella voin hyvin mielin antaa arvosanaksi 95/100.\n(taidan tästä lähtien turvautua satasen asteikkoon kun se tarjoaa enemmmän valinnanvaraa kuin kympin asteikko)\nLähettänyt Mizufluffy klo 10.45\nTunnisteet: 2012 , Action , Comedy , Martial Arts , PG13 , School , Shounen , Super Power\nJoulun odotettu päivitys!


Tervehdys syystöiden keskeltä! | Minun Maatilani\nTervehdys syystöiden keskeltä!\nSadonkorjuutyöt ovat suuressa osassa Suomea jo pitkällä ja useimpien ajatukset suuntautuvat muihin syystöihin. Tässä muutama vinkki, miten Wisu-ohjelmasta saa parhaan hyödyn näin syksynkin töissä.\nMobiWisusta selkeä hyöty sadonkorjuutöissä\nTiesitkö, että MobiWisulla saat sadonkorjuun tärkeimmät tiedot helposti talteen vielä puimurissa istuessasi. Saat kaikki tiedot kerralla talteen: lohkon puintipäivämäärän, satotiedon sekä varastopaikan. Eri puintierien varastot on helppo merkitä heti sadonkorjuun jälkeen MobiWisuun, mikä helpottaa eri laatuerien erottamista toisistaan. Nämä tiedot ovat tietenkin automaattisesti tallessa myös Wisun puolella.\nLue lisää MobiWisusta\nHyödynnä Wisun pinta-alaprosentit ja laskuritoiminto\nLaskurin avulla voit esimerkiksi suunnitella muokkausaloja. Pian on aika jättää syysilmoitus maaseutuhallintoon. Kasvipeitteisyystoimenpiteen pinta-aloja suunnitellessa on hyvä alustavasti pohtia, mitä muokatulla tai muokkaamattomalla lohkolla ensi vuonna aikoo viljellä. Wisun pinta-alaprosentit ja laskurit auttavat tässä. Samalla helpotat vuosittaista tukipottimietintää.\nMuista myös käydä laskemassa siemen- ja lannoitusmäärät syysviljan kylvöä varten Minun Maatilani Wisussa.\nSadepäivinä kannattaa käydä katsomassa tilannekatsausta Minun Maatilani Wisussa ja silmäillä ensi vuoden viljelykasveja kullakin lohkolla.\nViljelysuunnittelussa ja lohkokirjanpidossa apunasi on aina Wisu-tuoteperhe sekä Mtechin asiantunteva ohjelmistotuki.\nSovellusneuvoja Wisu -ohjelmat


Autovuokraamo Killarney Town Centre - Hertz, Alamo, Avis, Europcar, Budget, Sixt\nAutonvuokraus Killarney Town Centre\nPääsivu » Irlanti » Killarney Town Centre\nAutovuokraamo Killarney Town Centre\nVierailijoita maailman, ja ystäville luonnon funs ja ystäville tämä on sopiva kohde. Se on kaupunki Irlannissa Kerryn paras vähän on, että se rajoilla kansallispuisto. Kansakunnan park kutsutaan jälkeen kaupunki Killarney.\nOn olemassa monia muita kiinnostavia paikkoja kaupungissa, mutta tämä jää mielenkiinnon keskus. Se on yksi suurimmista tulot palkansaajan tulot kaupunki verrattuna muihin nähtävyyksiin. Ihmiset rakastavat luontoa ja ei ole poikkeus jopa ihmisiä, jotka tulevat vierailulla kaupungissa. Tältä osin ne pitäisi saada vuokra-auton, joka mukavasti ne näkyvät kansallispuiston vaarantamatta rakas elämäänsä. Sen lisäksi, että on mahdotonta saada lippu puistoon ilman autoa. Taksit voi olla kallista ja julkinen liikenne on pidettävä merkityksettömänä. Se vain tuo ihmiset portille ja jättää ne siellä, ellei se on vuokrattu.\nNe, jotka käyvät Killarney sankoin joukoin, ne voivat päättää etsiä Autonvuokraus, joka tarjoaa hänelle auton, jotka vastaavat heidän tarpeisiinsa. Useimmat yritykset tarjoavat palvelua tässä kaupungissa on erilaisia tällaisten ajoneuvojen jotka pystyvät kuljettamaan korkeintaan 50 hengelle. He olisivat ymmärtäneet, että on niitä, jotka vierailevat ryhmä ihmisiä. Ne voivat olla ihmisiä yritys-järjestö taukoa, tai menossa perääntyä tai jopa eri operaation tunnistaa tiettyjä lajeja. Se vaihtelee ohjelmansa. Tärkeintä on, että ne matkustaa turvallisesti ja mukavasti.\nLisäksi luontoon kävijät tour niiden auton vuokraus nauttia asema kaupunki alkuun vuoret puistossa. Itse asiassa Killarney Park on sanottu Irlannin korkein vuorijono. Runsaasti järviä, woods, pensaita ja muita kasviston ja eläimistön siinä täytyy käydä määränpää. Se on ainutlaatuinen yhdistelmä kaikki yhdessä. Kartanoita, jotka rakennettiin vuosikymmeniä sitten sisustus ja piirustukset se viettää kävijöitä, jotka tulevat tätä varten.\nKillarney on paikka turisteille, jotka rakastavat luontoa. On paljon enemmän kuin tämä, ja obtainting Autonvuokraus on ainoa tapa kaupungin hotellissa.\n"Hyvä palvelu uudelleen."\n» Kerry Lentokenttä (13,8 km)


Halusin testata sitä uutta Royal Kissesin pinkkiä lakkaa ja niinpä tein pitsikonadoinnit pitkästä aikaa.\nKlikkaamalla isommaksi saatte vähän paremmin kuvaa kynsistä. :)\nTällainen vinomanikyyri on ehkä helpoin ikinä. Sivussa Color Clubin Worth The Risque-hololakka, koristeena värittömiä rhinestoneja.\nVihaan pinkkien lakkojen kuvaamista, kun kameralla tuntuu asetuksista riippumatta olevan oma vakaa tahto muuttaa pinkki oranssiksi, vaaleanpunaiseksi etc.\nTämän myötä toivotan hyvää uutta vuotta kaikille ihanille lukijoilleni! :)\nLähettänyt Sonne klo 12.49 10 kommenttia\nTunnisteet: Color Club, Harmaa/hopea, Holo, Leimaus, m57, Neon, Pinkki/vaaleanpunainen, Ruby Kisses, Strassit/niitit/kuviot\nMeinasin jo aiemmin esitellä teille uusia lakkojani, mutta koska kamera ei ollut yhteistyökykyinen niin siirsin esittelyn tällepäivälle.\nRoope oli siis piilottanut minulle suklaarasiaan kynsilakkoja. :)\nSwatchasinkin ne jo kiekolle, aivan ihastuttavia värejä! Tuota numerossa 13. olevaa lakkaa, Evelinen Gerberaa voi käyttää mainiosti ranskalaisessa manikyyrissa ja tuo 14. numerossa oleva Evelinen Mellow tuo minulle mieleen jotain vadelmaista. Numerossa 15. on lohenpunainen Viola ja kaikista innoissani olen tuosta Ruby Kissesin Hot Pink Obsession-lakasta, koska oma Essien Pink Parkani on loppumassa ja tuo näyttäisi juuri sopivalta korvaajalta sille! Yllätyin myös lakkojen peittävyydestä, kaksi kerrosta riitti yllänäkyviin lopputuloksiin!\nAlennusmyynneissäkin on tullut jo itseasiassa pariinkin otteeseen oltua, ekalla kerralla löytyi eräs lyhyt jakku Gina Tricotista ja yksi DVD. Noh, mieleeni jäi kuitenkin muhimaan pari juttua, joita tänään piti sitten lähteä hakemaan kiireellä senkin uhalla, että lähiaikoina temppuillut jalkani sanoisi sopimuksensa lopullisesti irti.\nEnsinnäkin mieleeni jäi kummittelemaan Stockmann Beautyssa ollut OPI:n pakkaus Avojuiceja..\n.. joka muuten olikin sitten viimeinen paketti kun saavuin paikalle, voitte uskoa, että kiire tuli!\nPakkohan se paketti oli kotiin noutaa, kun 6 tuollaista 30 ml pulloa lähti vaivaiseen 10,10 € hintaan. Katselin nettihintoja eBayssa yms. ja totesin, etten tuota halvemmalla olisi sitä äkkiseltään edes ulkomailta löytänyt.\nOlen käynyt Kicksissäkin tuoksuttelemassa noita ihania voiteita aiemmin ja uskon, että käteni ovat minulle päätöksestä kiitolliset. 6pack pitää sisällään seuraavat:\n- Raspberry Violet Juicie\n- Jasmine Juicie\n- Cran & Berry Juicie\n- Peach Juicie\n- Coconut Melon Juicie\n- Crisp Apple Juicie\nOnneksi en ehtinyt tilailla noita mistään, vaan maltoin odottaa aleihin. Kiva, että on tuollaisia pieniä pakkauksia, niin voi sitten ostaa noiden loputtua (eli minun käsirasvan kulutustahdillani vasta 10 vuoden päästä) isomman pullon lempituoksuistaan Avojuicea, jos olen tyytyväinen noihin.\nToinen ostos, jota tuli harkittua pari päivää ekan alekierroksen jälkeen, oli Christina Aguileran hajuvesi-paketti.\nJoskus kauan sitten Sanna esitteli minulle tämän hajuveden ja voi että, minä ihastuin! Yleensä en ole kiintynyt merkkihajuvesiin, vaan pidän enemmän raikkaista tuoksuista, mutta tämä oli kyllä harvinainen poikkeus!\nPaketti, johon kuului Christina Aguileran By Night-tuoksu, vartalovoide, sekä pieni laukku maksoi aleissa enää vaivaiset 21 €, ostopaikkana Anttila. Jos olisi ostanut pelkän samankokoisen hajuveden, olisi se maksanut yksinään jo kolmisenkymmentä euroa.\nOlen erittäin tyytyväinen löytöihini. Kuten viimekin vuonna, tänäkään vuonna alkualet eivät tuottaneet suurta ostosmäärää, mutta laatu korvaa määrän, ehdottomasti!\nOletko sinä testannut OPI:n Avojuiceja tai tehnyt hyviä löytöjä aleista?\nLähettänyt Sonne klo 18.25 6 kommenttia\nTunnisteet: Kosmetiikka, Ostokset, Vaatteet ja asusteet\nMinulla eläinprinttiä kynsissä? Kyllä! Idea ei suinkaan ole minun keksimäni, vaan se on lainattu täältä. Idea oli minusta kiva ja hienosti toteutettu, joten tahdoin ehdottomasti kokeilla. :)\n^^ Tykkään tuloksesta, vaikka en eläinprinttejä ole itse muuten yleensä suosinutkaan.\nTästä tulee nyt tällainen lyhyt postaus, kun on hieman tekemistä tässä, mutta kertokaapa mielipiteenne kynsistä! Ja hei, se tarrapaketti on vieläkin myynnissä! :)\nLähettänyt Sonne klo 13.27 11 kommenttia\nTunnisteet: Creme, Leimaus, m57, Musta, Myynnissä, Valkoinen\nMeinasin eka kirjoittaa teille uusista lakoista, joita on lakkalaatikkooni päätynyt, mutta kun ei nyt onnistu niin ajattelin myyskennellä taas jotain pientä.\nErään pienen erehdyksen kautta sain 25 arkkia tarroja itselleni ja myisin niitä nyt osaa pois.. Eli eka erä tulisi tässä. :)\nKukkia ja perhosia MYYTY\n- 5 arkkia tarroja, kuten kuvassa\n- Valkoisissa koristeissa "puuvillamainen", pehmeä pinta, mustat tavallisia tarroja.\n- Hinta: 6,80 €, sisältää yllä näkyvät 5 arkkia tarroja, sekä postikulut Suomen sisälle\n- Kiinnostuitko? Varaa tämä paketti osoitteesta blogisonnela@gmail.com, paketti menee ensimmäiselle varaajalle.\n- Alla vielä tarkempaa kuvaa arkeista. :)\n^^ Klikkaamalla saatte kuvat isoksi. Eli nyt siis tämä yksi paketti myynnissä, katsotaan sitten jatkoa miten lopuille arkeille käy. :)\nLähettänyt Sonne klo 19.36 0 kommenttia\nTämä tekemäni haaste lähes kuukauden takaa tuleekin vasta nyt, kun en ole aiemmin ehtinyt kuvailla. Tajusinkin, että voin jakaa nämä kuvaukset kahtia ja kuvata ekaan osaan kuvat, jotka pystyn kuvaamaan täällä kotikotona ollessa, ennen Vaasaan menoa.\nToiveenne olivat aika vaihtelevia, lemppari vaatekappaleesta pölypalloon.Olkaapa siis hyvät, tässä kuvia. :)\nPasta kaikessa muodossaan on lemppari\nTämä on täältä kotikotoa\nKuva vanulapusta lakkojen poiston jälkeen\nKuva rakkaimmasta meikistäni\nRakkain meikkikin vaihtelee päivittäin, nyt se on tämä eyeliner\nKun ei mulla oo, niin saatte kuvan näistä housuista. :D\nBonus: Kuva Models Ownin lakkapullon siveltimestä (Formspring-pyyntö)\nOsa II tulee sitten myöhemmin! :)\nTunnisteet: Fimot, Haasteet, Kokoelmat ja kollaasit, Koti, Models Own, Vaatteet ja asusteet\nMistä on söpöt kynnet tehty? Ruseteista, palleroista, perhosista ja kukista! :) Halusin siis testata uutta Art Decon lakkaani, täysin tyytyväinen en ole tulokseen, mutta näillä välineillä (ilman dotting toolia ja valkoista Wild and Crazyn lakkaani) kohtalainen tulos.\nPilkutuksen tein appelsiinipuutikkua ja Konadin valkoista koristelulakkaa käyttäen. Rusetit ja perhoset on fimoslaisseja ja kukat on kädessä näkyvästä hyrrästä. :)\nMistä on teidän söpöt kynnet tehty?\nTunnisteet: Fimot, Höpinä, Keltainen/kultainen, Shimmer, Strassit/niitit/kuviot\nNyt on joulut suunnilleen juhlittu ja paluu arkeen on edessä pian. No, on tässä vielä pari viikkoa lomaa, mutta kyllä tässä pitää jossainvaiheessa ruveta taas opiskelujuttuja tekemään ennen yliopistolle paluuta.\nTässä olis nyt kuitenkin pari kuvaa minun joulunvietostani.\nTäällä taisi olla kilttejä "lapsia" paikalla\nJoulupukki ja noitarumpu on Lumiukon lisäksi se ehdoton must-katsottava jouluaattona\nMumman luota vain yksi kuva, kun en jaksanut ruveta sensuroimaan naamoja. :) Lauleskeltiin siis joululauluja!\nLahjoista sen verran, että kaikenlaista kivaa lahjapapereista paljastui, mm. suklaata, rahaa, arpoja, Moccamaster ja muuta tarpeellista, olen hyvin tyytyväinen! :)\nKummitätini lahjoi minua mm. näillä kahdella Art Decon kynsilakalla ja OPI:n kynsinauhojen kuorinta-aineella. Itse ostin tuon aluslakan.\nTestasin tuota kuorinta-ainetta ja se vaikutti hyvälle! :) Ehdin eilen jo testata tuota kultaista Art Decoa ja tuloksen näette alla:\n^^ Nuo kynnet on hieman kesken vielä, kun löysin vasta eräät fimot joita eilen kaipailin lojumasta keittiön lattialta. >:I Vihaan sitä, kun joudun tekemään kynsiä ja kaikki tarvikkeet joita tarvitsen eivät ole saatavillani, siksi yleensä mieluumin koristelisin vieraidenkin kynsiä omalla asunnollani. ;D\nLähettänyt Sonne klo 12.37 5 kommenttia\nTunnisteet: Fimot, Herkut, Höpinä, Kosmetiikka, Koti, Ostokset, Strassit/niitit/kuviot\nTulin pikaisesti näyttämään mamman joulukynnet, jotka on tehty punakultaisiksi, itse vietän joulun näissä vihreäpunaisissa kynsissä.\nEn rupee sen kummemmin selittelemään välineitä, muuta kuin, että kärjessä Color Clubin Art Of Seductionia, rajat tehty kultaisella tarranauhalla ja koristeena vielä tähtiä ja Viva La Nailsin punaisia kuusioita. :D\nNäiden myötä hauskaa joulua vielä ja palaillaan joulun jälkeen! :)\nLähettänyt Sonne klo 11.01 10 kommenttia\nTunnisteet: Color Club, Keltainen/kultainen, Punainen, Ranskalainen manikyyri, Strassit/niitit/kuviot\nNyt oon saanu vihdoin seulottua nämä teidän palautteet koskien Sonnelaa, jotka annoitte silloin viime arvonta-äänestyksen tiimoilta sekä manikyyri-äänestyksen voittajat selville!\nEnsin niihin tuloksiin. Äänestitte seuraavat lakkaukset parhaimmiksi:\n1. paras manikyyri\n- Ääniä 14 kpl\n- Ykkössijan vienyt vihreä glitterlakkaus on tehty frankenillani ja olinkin hyvin yllättynyt sen saamasta suosiosta!\n2. paras manikyyri\n- Ääniä 12 kpl\n- Kakkos sijan vienyt fimomanikyyri oli yksi minunkin suosikkejani. :)\n3. paras manikyyri, kaksi jaettua sijaa\n- 7 ääntä\n- Yllätyin, että näinkin yksinkertainen glitterkärjet-manikyyri sai suosiota, mutta kiva näinkin. :)\n- Näistäkin merityylisistä lakkauksista pidin itse melko paljon.\nOlin positiivisesti yllättynyt! Ensinnäkin siitä, että niin moni jaksoi osallistua ja diskattuja vastauksia tuli muistaakseni vain parit kappaleet. Yllätyin myös siitä, että parit tahtoivat äänestää ja antaa positiivista palautetta, mutta eivät tahtoneet osallistua ollenkaan arvontaan.\nKaikkien palautteet on luettu suurella mielenkiinnolla, kiitos kaikille! Mennään ensiksi näihin positiivisiin juttuihin, joita blogissani kehuttiin ja joista tykättiin.\n+ Oli mukavaa huomata, että suuri osa teistä (yli 20 ihmistä) kehui ulkoasua tyttömäiseksi, värikkääksi ja simppeliksi, koska itsekin olen pitkästä aikaa tyytyväinen tähän vaaleanpunahattaraiseen ulkoasuun. :) Se ei siis ole toistaiseksi muuttumassa mihinkään.\n+ Tykkäsin muutenkin siitä, että teillä lukijoillani on samat arvostuksen kohteet blogeissa ja kynsitaiteessa, esim. itsehän olen aina puhunut värienkäytön osaamisen tärkeydestä ja mukava huomata, että te pidätte minun tyylistäni yhdistellä eri värejä. :) Lähes 20 ihmistä mainitsi myös suureksi plussaksi sen, että lakkaukset ovat vaihtelevia.\n+ Näiden lisäksi tärkeinä pidettiin inspiraation antamista ja se on minustakin yksi tärkeimpiä blogini tehtäviä. Ohjeita ja tutojakin toivottiin ja niitä teenkin mielelläni, ehdotelkaa vaan. :) Tulossa ainakin Konad-tuto.\n+ Sekin oli mukavaa huomata, että myös minusta ihmisenä, kirjoittajana täällä blogin takana pidetään. Useat mainitsivat sen, että otan huomioon lukijani ja tällainen huomio lämmittikin sydäntäni kovasti. :) Arvostatte (kuten minäkin) sitä, että bloggari vastaa kommentteihin ja toteuttaa toivepostauksia. Tällä linjalla ollaan mentykin ja koitan jatkaa parhaani mukaan. :)\n+ Kuvien laatua kehuttiin, vaikka itse en ihan aina voi valitettavasti yhtyä tähän. Osaan kuitenkin kohtalaisesti mielestäni ottaa kuvaan sen, mitä siinä kuuluukin näkyä ja parhaani mukaan yritän saada värisävyt suhtkoht todellisuutta vastaaviksi, vaikka sitten muokkaamalla. :) Käytössänihän ei ole maailman parasta kameraa, mutta näillä mennään.\n+ Näiden lisäksi kehuttiin sitä, että postaan monipuolisesti ja kaikkea uutta, ei samaa huttua mitä joissain blogeissa saatetaan harrastaa. Erityisesti mieltäni lämmitti kommentti jossa sanottiin jotain tyyliin "sinulla on mielikuvitusta ja kykyä toteuttaa visiosi", koska tähän minä ainakin itse pyrin ja mukavaa nähdä, että ainakin jonkun mielestä olen onnistunut siinä. :) Kiva myös huomata, että tietotaitoani (joka tosin on hankittu itseoppimalla) arvostetaan.\nSitten niitä miinuksia ja kehitysideoita. :}\n- Suurempia negatiivisia kommentteja ei kukaan antanut, mutta minua moitittiin mm. glitteroksennuskynsistä, mutta eihän tällaisestä palautteesta pahastua voi, eikä saa, koska jokaisella on oma maku ja glitterkuorrutukset vaan ovat minusta niin ihania. :)\n- Kuvista toivottiin isompia ja toiveenne on kuultu, kuvat ovat nykyään isokokoisempia, toivottavasti nyt kelpaa paremmin. :) Tokihan kuvat voi edelleen klikkailla aina suuremmaksi!\n- Fonttia moitittiin, mutta itse en ole asiaan edes kiinnittänyt huomiota, enkä tosiasiassa edes tiedä, mikä fontti minulla on käytössä.. :D\n- Toivottiin enemmän käsinmaalausta ja vähemmän Konadia. Nooh, tokihan voin koittaa keksiä enemmän käsinmaalausta, mutta itse en tykkää pipertää mitään kovin pientä kynsiin, koska minulla ei yksinkertaisesti maltti kestä sellaista, kun on 10 kynttä piperrettävänä. :) Tosin teinhän minä tämän toiveen esittämisen jälkeen ainakin ne ruusukynnet käsin! ;D\n- Samaan kategoriaan menee monimutkaiset manikyyrit. Jos tässä siis haettiin käsinmaalausta niin ylempi vastaus. Jos yleensäkkin monimutkaisempia, niin kyllähän niitä aina joskus nähdään. :) Riippuen aivan minun kiireistäni, että miten ehdin panostaa kynsiin.\nToivepostausehdotuksia tuli muutamia ja osan, mm. arkimeikkini olenkin jo toteuttanut. :) Tulossa on ainakin halpislakkaviikkoa ja arkielämäpostauksiakin on nyt näkynyt pitkästä aikaa enemmän. Tulossa myös tutoja, teille lakkauskilpailua kivoine palkintoineen (kelpais mullekkin) ja vielä jotain jännää.. ;)\nUusi vuosi onpi siis kaikkea jännää tulvillaan täällä bloginkin puolella! Joulukynsiä tms. pientä saatetaan vielä tässä huomisen aikana blogin puolella nähdä, mutta näillä näkymin Sonnela rauhoittuu nyt joulun viettoon ja toivottaa teille kaikille lukijoille oikein pirtsakkaa joulua!! :)\nLähettänyt Sonne klo 21.50 8 kommenttia\nTunnisteet: Arvonta, Blogi, Höpinä, Mielipide\nEtte saakkaan sittenkään tänään sitä minun puintiani niistä kommenteista, mitä jätitte arvontaan, mutta saatte jotain muuta!\nSelailin blogeja ja törmäsin taas uuteen kivaan kynsiblogiin, joka on kotimainen ja minusta hän tekee ihan uskomattoman söpöjä kynsiä! :) Käykää siis ihmeessä katsomassa flye's nail art blogia tästä. :) Vaikka blogi on vielä pieni, niin ansaitsee ehdottomasti maininnan ja pienen mainostuksen täällä minun blogin puolella. ;D\nLähettänyt Sonne klo 17.01 2 kommenttia\nOon taas (kuten aina silloin, kun pitäisi opiskella) idearikkalla tuulella ja sain tässä ihan mahdin idean, mutta en tahdo kertoa siitä vielä, ihan vaan siksi, että jos idea ei toteudukkaan tms. niin en mene intoilemaan liian aikaisin. :)\nMulla on myös paljon kaikkia kivoja kynsi-ideoita ja postausideoitakin, mutta oon vähän toivottomana, että miten mä ehdin tämän kaiken! Toisinaan tuntuu, että joinain päivinä (kuten tänään) riittäisi selitettävää monen postauksen edestä, mutta koitan nyt hillitä. Sitten toisinaan on päiviä, että ei ole oikein mitään annettavaa blogille. Tällaista ailahteluahan tämä blogin pitäminen on, enkä mitenkään koe sitä huolestuttavana jos en joka päivä saakkaan mitään suurta sisältöä blogiin. Olen tyytyväinen siihen, etten ole koskaan sanonutkaan tai vakiinnuttanut postaus päivässä-tahtia, joten te rakkaat lukijani ette varmaankaan odotakkaan minulta jokapäivä postausta siksi, että olisin aina postannut päivittäin.\nOlen nyt pistänyt kommenttienvalvonnan päälle, en siksi, että kirjoittelisitte rumuuksia tai muuta, vaan siksi, että tahdon vain julkaista kommentit kerralla mieluumin ja nähdä itse ensimmäisenä mitä kuulumisia olette minulle tälläkertaa raapustelleet. :) Koitan myös hillitä blogien mainostamista tällätavoin.\nPari juttua minua siis kuitenkin hieman masentaa tässä blogimaailmassa. Nämä ovat käytöstavattomuus ja yleisen netiketin noudattamattomuus. Olen jonkun verran opiskelujen merkeissä joutunut lukemaan mm. blogeista ja netiketistä suhteessa blogeihin. Satuin huvikseni lainaamaan tänään kirjastosta Sofia Larssonin kirjan "Nykypäivän etiketti: tavat, tyyli, käytös" ja onnekseni huomasin täällä kirjassa myös erillisen blogeja koskevan pienen osion. Tahdonkin nyt kopioida teille sieltä pätkän.\nSofia Larsson kirjoittaa siellä näin:\n"Blogien kirjoittajien ja lukijoiden pitää kuitenkin muistaa tämä:\n- Ellet jaksa päivittää blogiasi, lopeta se.\n- On aivan luvallista esittää blogissaan kritiikkiä, mutta silloin on myös seisottava sanojensa takana omalla nimellään eikä vain nimimerkillä.\n- Esittele reilusti muiden blogit, joista olet saanut materiaalia tai inspiraatiota omaasi varten.\n- Tekijänoikeussuoja koskee myös blogien kirjoittajia; et voi kaappailla kuvia ja tekstejä miten sattuu.\n- Jos ihmiset lähettävät blogin pitäjälle kommentteja tai suoria kysymyksiä, jotka vaativat vastausta, on hänen myös vastattava niihin. Joko uudella lisäyksellä blogiinsa tai suoraan kommenttijonossa. "\nVoisin kyllä täydentää tuohon ainakin vielä sata kohtaa, mutta aloitetaan nyt näillä. Allekirjoitan kaikki nuo kohdat, mutta perehdyn pariin hieman tarkemminkin.\nEn ymmärrä, miksi oman inspiraation lähteen esittely on useista niin vaikeaa. Seuraan hyvin paljon blogiskeneä ja erityisesti kynsiblogeja ja huomaan kyllä, jos ideoitani kopioidaan. Olen kuitenkin sen verran kohtelias, että ei ole ainakaan vielä tullut tarvetta mennä kenenkään kommenttiboksiin asiasta sanomaan vaan oletan, että ihmiset itse tajuavat mainita lähteen. Minä huomaan kyllä apinoinnin ja muistan, vaikken asiasta tulisi ikinä sanomaankaan.\nRakastan sitä, miten voin ihailla ihmisten tekemää hienoa kynsitaidetta, jonka he ovat pistäneet esille. En pelkää kommentoida kauniita kynsiä, jos kerran tekijä on ne kehut ansainnut. En välttele inspiraation ottoa, mutta mainitsen lähteen AINA. Mikseivät kaikki voisi tehdä niin? Keneltä se on pois? Eihän tämä blogien pitäminen mitään kilpailua huomiosta saisi olla? Jos näin on, niin blogia pidetään aivan väärin perustein! En minä ainakaan vähättele kenenkään kynsiä, vaikka idea ei olisikaan oma, jos kerran lähde on mainittu. Eräs tärkeimmistä kynsiblogien tehtävistä mielestäni on inspiraation antaminen, mutta toivoisin, että sitä alkupeäistä teosta kunnioitettaisiin ja sille annettaisiin tunnustusta, vaikka sitten siten, että kirjoitetaan tekijälle kiva kommentti tai että toteuttaessa omaa versiota kynsistä linkitettäisiin tekijän blogi kynsien kylkeen.\nMinulla henk.koht ollut useinkin sellaisia tuntemuksia, että "ei saatana, miksi lisäisin kuvia uusista kynsistä kun seuraavana päivänä ne näkyy jollain muulla toteutettuna ja ihan varmasti oma ideahan se oli!!" Se jotenkin masentaa, että blogista tavallaan imetään kaikki hyöty, luetaan tutot ja matkitaan kynnet, mutta ei vaivauduta kommentoimaan saatika linkittämään minun blogia kopioitujen kynsien kylkeen! Toki minun täytyy myöntää, että minulla on varmaan ihanimmat lukijat ikinä, jaksatte kommentoida tosi ahkerasti ja anonyymejä valittajia on blogiini eksynyt hyvin vähän! :) Enkä nyt sitä tarkoita, ettei tätä blogia saisi käyttää tiedonlähteenä, saa toki käyttää ja pitääkin! Olisi vain enemmän kuin mukavaa, jos olette saaneet jotain iloa/hyötyä täältä blogista, niin kertoisitte siitä myös minulle. :) Näin osaan tehdä teitä kiinnostavia postauksia ja auttaa tulevaisuudessakin.\nTuosta kommentteihin vastaamisesta tulen kertoilemaan lisää tulevaisuudessa, sillä tämä avautumispostaus voisi olla vähänniinkuin alustusta tulevalle postaukselle, jossa käsittelen vähän sitä palautetta, jota annoitte äänestys-arvonnan aikaan. Koitan saada postauksen huomiselle, mutta älkää syökö minua jos en ehdikkään, sillä tänne kyläilemään tulevat pari pientä poikalasta saattavat pitää minutkin hieman kiireisenä. :))\nKunnioittakaa toistenne ideoita, älkää varastako toisilta suurta rikkautta vaan jatkakaa ideointia ja rikastuttakaa koko kynsiblogiskene! :)\nLähettänyt Sonne klo 23.08 9 kommenttia\nLähettänyt Sonne klo 13.00 8 kommenttia\nLähettänyt Sonne klo 16.07 4 kommenttia\nKaikkea se suklaalakkoileva mieleni keksii! Suklaata kun en saa syödä (ennen jouluaattoa) ja jo kauan aikaa sitten ostettu kookosrasva pitäisi käyttää pakastimesta pois, pakko oli tehdä riisinamuja!\nRiisimurokarkkejako tekisi mieli, mutta suklaat on syöty? Ei hätää! Jos kotoa löytyy tummaa kaakaota (ei siis kaakaojuomajauhetta, vaan leivontaan tarkoitettua tummempaakaakaota) niin voit tehä namusia ilman suklaatakin!\nRiisimurokarkit n. 25 kpl (muffinssivuoankokoisia)\n7 dl riisimuroja (voit toki tehdä myös esim. corn flakeseista!)\n1. Sulata kookosrasva kattilassa, anna jäähtyä hiukan.\n2. Sekoita sihdin läpi ensin kaakao, sitten tomusokeri, vanilliinisokeri ja lopuksi lusikalla riisimurot.\n3. Annostele nöttösiksi a) karkkivuokiin b) muffinssi/leivosvuokiin tai c) leivinpaperin päälle\n4. Koveta jääkaapissa tai muussa kylmässä vähintään 30 min ja muista säilyttää kylmässä! :)\nLähettänyt Sonne klo 17.05 20 kommenttia\nNyt vuorossa jouluiset kynnet! Eilen tekemässäni irtoglittervideossa näittekin, kun aloittelin näitä kynsiä ja lopulta päädyttiin tällaiseen tulokseen:\nEn vieläkään tiedä pitäisikö vetäistä lisäglitterkerros "lumipeitteen" vahvistamiseksi, mutta ehkä tuo nyt käy noinkin.\nLakkauksessa käytin seuraavia:\nAluslakka: Cesars Ridgefiller\nVärilakka: China Glaze IDK\nPikakuivattaja: Cesars Rapid Dry\nKonad-kuvioinnissa: Konad Special Polish White\nKonadin päällyslakkana: Konad Princess Top Coat\n+ irtoglitteriä, Konad-kuviot laatoista m12, m14 ja m59, sekä pyöreitä ja tähdenmuotoisia strasseja.\n- China Glazen IDK ja molemmat strassit eBaysta\n- Loput lakat ja tarvikkeet CesarsShopista\nOon nyt laiska enkä jaksa kuvata teille käyttämiäni välineitä, mutta kyllähän ne tuostakin näkee. Jos nyt joku jäi epäselväksi tms. niin ainahan voitte kysyä. :)\nOletko sinä jo tehnyt jouluisia kynsiä?\nLähettänyt Sonne klo 12.00 13 kommenttia\nTunnisteet: China Glaze, Holo, Irtoglitter, Leimaus, Lila/violetti, m12, m14, m59, Strassit/niitit/kuviot


VÄRIKÄSTÄ: KULMIEN VÄRJÄYS DEPEND KULMAVÄRILLÄ\nTästä on ollut lukijoiden kanssa puhetta, joten ajattelin tehdä tutorialin kulmakarvojen värjäyksestä, idealla mitä olisin itse halunnut tietää ennen ekaa kertaa. Tässä postauksessa siis hyvin yksityiskohtainen kuvaus vähän kaikesta, joten jos kulmien värjäys epäilyttää, niin tästä vaan repimään vähän rohkeutta! :)\nMIKÄ SÄVY MINUN KANNATTAA VALITA?\nMinulla on käytössäni ruskea sävy, kun valittavissa on myös mustaruskea ja musta. Olen kokenut, että tästä paletista saa hyvän sävyvalikoiman vaikutusaikaa muuttamalla, ja minä pidänkin tätä aika pitkään saadakseni tarpeeksi tumman värin. Kutakuinkin oikea vastaus on tähän, että minkä värinen on oma hiuksesi (ennenkaikkea oma luonnollinen sävysi,) sekä mihin suuntaan haluat sitä viedä. Minulla on perus maantienharmaa-vaaleanruskea pohjaväri, ja haluan väriä viedä kohti blondia, joten ruskea on minulle oikein hyvä.\nTämä oli yksi polttavimmista kysymyksistä, ennen kuin ensimmäinen paketti tuli ostettua. Joten kaikessa yksinkertaisuudessaan pakkaus sisältää:\n- Kupin värin sekoitusta varten\n- Muovitikun tarkoitukseen X\n- Selkeät ohjeet värjäykseen\nTarvitset lisäksi vain vanulappuja ja pumpulipuikkoja, sekä halutessasi vaseliinia, jolla saat pidettyä värin poissa ei-toivotuista paikoista, eli kulmien ympäriltä. En ole ikinä kuitenkaan käyttänyt, pumpulipuikot toimivat tähän aivan tarpeeksi hyvin.\nAloita puhdistamalla kulmat öljyttömällä silmämeikinpoistoaineella, tai jollain muulla öljyttömällä puhdistusaineella. Paketin ohjeiden mukaan ensimmäisenä sekoitat 2cm värivoidetta ja 10 pisaraa vetyperoksidia. Vetyperoksidi avaa karvojen suomut, jolloin väri pääsee kunnolla imeytymään kulmiin. Ja voin kertoa, ettei ole ihan niin tarkkaa. Mun purkissa on nähty milloin minkäkinlaisia koktaileja sen enempää laskematta, ja se on ollut ihan se ja sama. Älä siis panikoi! Minä panikoin ekalla kerralla, turhaan.\nSekoita väri hyvin, vaatii kärsivällisyyttä. Mä yritin tökkiä ekalla kerralla tuolla kovalla puikolla, mutta mä en oikeastaan ole vielä tämän kolmannenkaan paketin jälkeen ymmärtänyt, että mihin sitä oikeasti käytetään. Ehkä vanupuikkojen sijasta? Anti mennä sillä ripsiharjalla vaan, sillä on hyvä myös levittää väri kulmiin.\nMIHIN MUOTOON LEVITÄN VÄRIN?\nNo, sehän riippuu omista kulmistasi. Kulmien oikeaoppiseen muotoon on kuitenkin niin hyvä selostus Saaralla, että käykääs vilkaisemassa se täältä! Allaoleva kuva on kopioitu samaisesta postauksesta.\nKuitenkin, koska kaikenlaisia kulmia on olemassa, pyri levittämään väri mahdollisimman tarkasti koko alueelle, kulmien luonnollista linjaa mukaillen. Kulmien nyppiminen ennen värjäystä kannattaa, ja siihenkin löytyy ohjeet tuolta Saaran postauksesta.\nKULMIEN VÄRJÄYS ONE-O-ONE:\nAloita siis puhtaasta kulmasta, sudi väri kulmiin ripsiharjalla, ja korjaile haluamaasi muotoon yli menneet värit pumpulipuikolla. Tähän on hyvin aikaa ilman että väri ehtii imeytyä ihoon, joten panikointi on jälleen turhaa.\nAnna värin vaikuttaa 5-15 minuttia haluamasi tummuuden mukaan. Ensimmäisellä kerralla kannattaa sen viiden minuutin jälkeen katsoa, miten väri imeytyy omiin kulmiin. Minulla myös kulmat, kuten hiuksenikin ottavat väriä vastaan todella huonosti, joten pidän väriä sen 15 minuuttia. Väri tummuu aika reippaasti vaikutuksen aikana, ja antaa hyvää osviittaa myös lopputuloksesta.\nPuhdista väri pois ensin kuivalla vanulapulla, ja sen jälkeen kostealla lapulla. Katso että väri on tasainen, ja jos et ole tyytyväinen lopputulokseen, lisää väriä vielä vaaleisiin kohtiin. Minä tykkään lisätä väriä myös niihin kohtiin, joissa on vähemmän karvaa, eli alku- ja loppupäihin.\nENTÄS SE LOPPUTULOS?\nVärjäyksen lopputulos on minulla aika vaalea, mutta en vielä ole uskaltanut ostaa sitä tummempaa pakettia... :D Toisille riittää kuitenkin tämä lopputulos, mutta koska kulmaväri on aika kylmän sävyinen, tykkään sutia ihan aavistuksen omaa kulmakynää sekaan juurikin niihin harvimpiin kohtiin. Kuva yllä ilman mitään lisiä, alapuolella on lisätty hieman kulmakynää.\nAlla vielä havainnollistava kuva siitä miten kuvan värisävyt muuttuu kylppäristä luonnonvaloon miten väri vaikutti omissa kulmissani. Nimenomaan noiden alku- ja loppupäiden värjäys on omassa naamavärkissäni kaikkein oleellisinta, koska niiden olemassaolo on ilman värjäystä lähinnä nimellistä.\nMä itse tykkään tästä lopputuloksesta ihan tosi paljon, ja värjäilen kulmia aika tasaiseen tahtiin. Kulmien värjäys helpottaa meikkaamista todella paljon, ja tykkään tosi paljon siitä tasaisuudesta siihen väriin, jonka värjäys kulmille antaa. Ilman tuntuu, että kulmia saa työstää hamaan loppuun asti.. Myös meikkaamattoman kasvot tuntuvat ryhdikkäämmiltä värjätyillä kulmilla, ja on hieman helpompaa poistua kotoa meikittä.\nSellaista tutorialia tähän maanantaihin, mitäs piditte? Oliko tässä tarpeeksi asiaa, vai jäikö jotain kysyttävää? Kysymyksiä voi laittaa tuohon alle kommenttiboksiin! :)\nps. Tällaista äksöniä mun vieressä tapahtui tätä postausta kirjoittaessa. ;) Tilanne oli kyllä tässä ajassa jo räjähtänyt käsiin, ja nyt vieressäni on näiden lisäksi myös 5 pehmolelua, leikkipuhelin, kasa tusseja ja käyntikorttini huolellisesti väritettynä. Työpäivät ja lapsi lomalla ei ole aina toimiva kombo. :D\nTÄGIT: kauneus, kosmetiikka, kulmat, tutorial\nLila Syren- Päästä varpaisiin 20. lokakuuta 2014 klo 22.33\nHyvä postaus:) Ja hyvännäköinen lopputulos!\nPaula 21. lokakuuta 2014 klo 7.34\nAnni Nylander 2. lokakuuta 2015 klo 17.06\nSen valkoisen tikun idea on se että sillä levitettäisiin se väri kulmiin :D itse olen todennut nuo värit todella huonoiksi. Käyn ite kauneudenhoitoalaa ja meillä on koululla ne ns ammatilaisille tarkoitetut kulmavärit. Niillä se väri oikeesti kans tarttuu ja on ihan erinlainen lopputulos :DD niitten kanssa melkeen voi olla jopa varovainen :---) mutta sun kulmat näyttää hyviltä :)\nPaula 2. lokakuuta 2015 klo 17.18\nNo hei hyvä et sulla on ammattilaisvärit käytössä, koska mulla ei ole, eikä ole pienintäkään intrestiä laittaa rahojani sellaiseen. Tähän hintaan parempi kuin hyvä - monta kertaa :D


Kiinalaiset haluavat Saabin - Taloussanomat - Ilta-Sanomat\n(KUVA: EPA/PETER ENDIG)\nJulkaistu: 19.1.2012 8:11 , Päivitetty: 19.1.2012 10:04\nKiinalaisyhtiö aikoo jättää tarjouksen ruotsalaisen autonvalmistajan Saabin konkurssipesästä, kertoo talouslehti Dagens Industri. Jos sopimus menee läpi, on tuotanto tarkoitus aloittaa uudelleen.\nKiinalainen Youngman ilmaisi kiinnostuksensa konkurssipesästä jo kuukausi sitten. Tarjouksen suuruus olisi DIhttp://di.se/:n lähteiden mukaan viisi miljardia kruunua.\nYoungman on kiinnostunut pääasiassa Saabin uuden sukupolven hybridistä eli PhoeniX-alustasta, johon se on valmis myös sijoittamaan. Tarkoitus olisi käynnistää myös Saab 9-3:n tuotanto uudelleen parin kolmen kuukauden jälkeen sopimuksen kirjoittamisesta, lähde ilmoitti.\nSaab jätti joulukuun loppupuolella konkurssihakemuksen Vänersborgin käräjäoikeudelle. Se koski Saab Automobilea, Saab Automobile Toolsia ja Saab Powertrainia.\nSaabin aiempi omistaja GM on vastustanut Saabin patenttien joutumista kiinalaisten haltuun. Sen takia Youngmanin aiempi yritys saada Saabin taakse kiinalaisia rahoittajia kariutui. Autotuotannon jatkamisen edellytyksenä olisi ollut lisenssisopimuksen sopiminen GM:n kanssa.\nNyt tarkoitus olisi hankkia osia 9-3:een muista lähteistä kuin GM:ltä.\nSaab aikoo rakentaa viimeiset autonsa valmiiksi ja sitten romuttaa ne, Tekniikan Maailma kertoo. Lue lisää ›


Flora | Tuotemerkkimme | Unilever Suomi\nJo vuosikymmenien ajan Flora-tuotteet ovat olleet osa suomalaisten perheiden jokapäiväisiä ruokailuhetkiä. Flora tarjoaa monipuolisen tuotesarjan ruoanlaittoon sekä leivontaan.\nFlora margariinien herkullisen ja raikkaan maun tuntevat varmasti kaikki suomalaiset perheet. Flora-tuoteperheeseen kuuluu erilaisia tuotteita, jotka sopivat sekä ruoanlaittoon, leivän päälle että leivontaan. Flora Culinesse sekä uutuus Flora Kokin salaisuus sopivat erinomaisesti ruoanlaittoon ja paistamiseen. Flora kasviöljysekoitteilla saadaan arkiruokiin herkullinen maku ja täyteläinen koostumus ja jälkiruoat kruunaa Flora Vanilla sekä Flora Vispi.\nFlora-tuotteet on valmistettu laadukkaista kasviöljyistä, jotka sisältävät luonnostaan terveydelle edullisia pehmeitä rasvoja. Flora-margariini levittyy helposti leivän päälle ja tuotteita löytyy eri rasvaprosenteilla erilaisiin tarpeisiin. Flora Culinesse ja Flora Kokin salaisuus ovat erinomainen apu ruoanlaitossa, koska ne eivät räisky paistettaessa ja niillä saa kauniin ruskean paistopinnan. Flora kasviöljysekoitteilla, joita voi käyttää tavallisen ruokakerman tavoin, perheen arkiruoista saadaan herkullisia ja täyteläisiä.\nFloran maustamattomille kasviöljysekoitteille kuten myös Flora normaalisuolaiselle ja laktoosittomalle margariinille sekä Flora Kokin salaisuus -öljyseokselle on myönnetty Sydänmerkki, joka kertoo siitä, että ne ovat parempi valinta tuoteryhmässään rasvan laadun ja suolan määrän suhteen.


Joulukorttien jakaja surmattiin Kanadassa\nmaanantai 17.12.2007 klo 18:19\nMies löytyi henkihieverissä naapurin pihatieltä.\nVerityö tapahtui lauantaina iltapäivällä noin 70 kilometriä Torontosta lounaaseen sijaitsevassa Kitchenerin kaupungissa 72-vuotiaan miehen ollessa jakamassa naapureilleen joulukortteja. Henkitoreissaan löydetty mies kiidätettiin sairaalaan, missä hän menehtyi myöhemmin vammoihinsa.\n– Hän oli kiertänyt naapurustossa levittämässä hyvää joulumieltä, kun tämä tapahtui, rikostarkastaja Bryan Larkin kertoi uutistoimisto AFP:lle.\nSurmansa saanut oli elänyt vaimoineen kyseisellä alueella yli 30 vuoden ajan. Tuttavat kuvailivat häntä CTV-televisiokanavalla ”ystävälliseksi ja huolehtivaiseksi ihmiseksi, jolla ei ollut maailmassa ainuttakaan vihamiestä”.\nPoliisi etsii teosta epäiltynä valkoihoista, keskikokoista miestä, joka oli pukeutunut mustaan takkiin.\nUhrin ruumiinavaus siirtyi viikonlopun yli, koska kuolinsyytutkija ei päässyt liikkeelle Kanadan itäosaa viikonloppuna koetelleen lumimyräkän takia. Toronton, Ottawan ja Montrealin alueelle satoi viikonlopun aikana yli 35 senttiä lunta.


Pullinen, Anu: Syyttäjän syytteen muuttaminen ja t... | EDILEX\nSyyttäjän syytteen muuttaminen ja tarkistaminen erityisesti hovioikeudessa\nActa Legis Turkuensia 2016–2017 s. 5\nArtikkelin pääasiallinen aihe on syytteen laajentaminen ja tarkistaminen, niiden erot ja syytteenmuutoskieltoon nähden sallitut muutokset. Artikkelissa selvitetään myös tarkemmin syytesidonnaisuuden ja syytteenmuutoskiellon sisältöä. Lisäksi artikkelissa tutkitaan, miten laajentaminen ja tarkistaminen ovat mahdollisia muutoksenhakutuomioistuimissa ja erityisesti hovioikeudessa.\nAsianosainen - Hovioikeus - Korkein oikeus - Käräjäoikeus - Muutoksenhaku - Oikeudenkäynti rikosasiassa - Oikeusvoima - Rikosasia - Suullinen käsittely - Syyte - Syyttäjä


VANKI, SYÖPÄ, SEKTIO, AUTISMI, LAPSEN KUOLEMA - KOSKETTAVIMMAT POSTAUKSENI - Yli pyykkivuorten\nYstäväni tarina -postaussarja on minulle kaikista tärkein. Olen ammatiltani toimittaja, ja rakastan kirjoittaa ihmisten tarinoita. Tässä postaussarjassa olen haastatellut lukijoitani ja kirjoittanut heidän tarinansa.\nOnko sinulla tarina, jonka haluaisit kertoa? Etsin aiheita, jotka kertovat onnistumisesta, asian yli pääsemisestä, uuden oppimisesta, asian hyväksymisestä tai muusta kipeästäkin kokemuksesta, jonka kirjoittamalla minä ja lukemalla lukijani oppivat lisää elämästä.\nHaluaisitko kertoa, mitä sinä olet kokenut tai oppinut? Mistä aiheista toivoisit lisää yhteiskunnallista keskustelua ja uusia näkökulmia? Mikä aihe oli sinulle joskus kipeä, mutta nyt enää aiheuttaa pienen huokauksen tai surun häivähdyksen?\nLue nämä tärkeät ystäväni tarinat. Oletko lukenut jo nämä kaikki?\nPuolisoni ja lasteni isä on elinkautisvanki\nParikymppiset Katri ja Jarkko olivat ystäviä jo yläkoulussa. Ystävyys jatkui, vaikka Jarkko sai elinkautisen vankeustuomion. Katri kävi tapaamassa Jarkkoa vankilassa – ja huomasi rakastuneensa syvästi.\nKatri mietti, onko hänellä oikeutta synnyttää lasta, joka joutuisi tapaamaan koko lapsuutensa ajan isäänsä vankilassa. Kärsisikö lapsi? Lapsi oli Katrin elämän suurin unelma. He päättivät, että elinkautinen tuomio ei ole este perheelle.\nLue tästä Lasteni isä on elinkautisvanki – lue Katrin ja Jarkon tarina!\nÄlä sano, että lapseni selviää syövästä, jos tiedän, että hän ei selviä\nLukijani aikuisella tyttärellä todettiin rintasyöpä, kun tämä odotti neljättä lastaan. Välillä oli ripaus toivoa, ja välillä kaikki toivo syöstiin alas. Kun lääkäri kertoi musertavat uutiset siitä, että tautia ei voi enää voittaa, lukijani, isoäiti, ei kertonut kenellekään ystävälleen. Kun hän lopulta kertoi tyttörensö kuolevan, ystävät eivät uskoneet. He vakuuttelivat, että kyllä tytär selviää. Kun lapset olivat 2-, 4-, 6- ja 8-vuotiaita, perhe hyvästeli äidin ja lukijani tyttärensä.\nLue tästä Älä lohduta, että lapseni kyllä selviää syövästä, jos tiedän, että hän ei selviä.\nNäin kohtaat lapsensa menettäneen perheen\nLukijani 8-vuotias tytär menehtyi aivokasvaimen vuoksi. Sairastuminen, sairastamisaika, kuolema ja elämä kuoleman jälkeen ovat olleet perheelle kipeää aikaa. Moni ympärillä oleva jähmettyi täysin eikä enää osannut kohdata perhettä. ”Etkö vieläkään ole päässyt siitä yli”, äidiltä kysytään. Ei, lapsen kuolema ei mene ohi samalla tavalla kuin päänsärky. Postauksessa äiti kertoo, miten toivoo muiden kohtaavan kuolleen lapsen perheen.\nLue tästä Lapsen kuolema järkyttää – näin kohtaat surevan perheen.\nAutismi ei oikeuta lapsen kiusaamiseen\nAleksi leikki järjestelemällä autoja ja liikuttamalla niitä silmiensä edessä. Hän ei puhunut. Kun hän oli 3,5-vuotias, hänelle diagnosoitiin autismi. Aleksin ollessa 5-vuotias perheen arki oli kaoottista. Aleksilla oli pahoja käytöshäiriöitä sekä muun muassa koko perhettä kuormittavia suolisto-oireita.\n”Me ei tykätä Aleksista!” huusivat muut lapset päiväkodissa. Aleksi äiti oli niin vihainen ja surullinen, että ei tiennyt, miten olisi reagoinut. ”Minun poikani on ihana, suloinen, rakastettava ja täydellinen riippumatta siitä, että hänellä on lapsuusiän autismi”, äiti kertoi minulle. Postauksen toisessa osassa äiti kertoi, miten Aleksin kehitys eteni harppauksin ja elämä helpottui.\nLue tästä Lapsuusiän autismi ei oikeuta lapseni haukkumiseen.\nLue tästä Usko lapseesi kehitysvammasta huolimatta. Aleksin kuulumiset nyt.\nNäin pudotin 70 kg\nKeuhkoveritulppa. Huimauskohtauksia. Rankka arki lasten kanssa. Hengästymisiä. Mari lääkitsi pahaa oloaan pakastepitsoilla ja pullalla. Yhtenä päivänä hän tuijotti lapsensa hänestä ottamaa kuvaa ja mietti, haluaako hän todella olla niin sairas. Mari totesi, että hän haluaa elää. Alkoi elämänmuutos, jonka jälkeen vaaka näytti ihan muuta kuin alun 148 kg.\nLue tästä Lapseni ottamasta valokuvasta ymmärsin, että todella painan 148 kg.\nMiltä tuntuu olla lapseton ja surra sitä, että itsellä ei ole edes puolisoa? Miltä tuntuu tulla raskaaksi ja synnyttää kuollut lapsi? Miltä tuntuu lapsettomuushoidoissa? Kirjoitin lukijani kipeän ja koskettavan tarinan tahattomasta lapsettomuudesta.\nLue tästä Lapsettomuushoidoista sijaisvanhemmaksi.\nSektio oli Heidin pahin pelko – ja edessä olikin hätäsektio\nHeidi pelkäsi raskausaikanaan ihan hirveästi sektiota. Lopulta hän joutui kohtaamaan pahimman pelkonsa: hätäsektion. Sama sektiopelko palasi toisessa raskaudessa – ja sama hätäsektio oli edessä. Lääkärin huudahdus ”Nyt mennään hätäsektioon” soi Heidin korvissa kauan.\nLue tästä Pelkäsin hirveästi hätäsektiota – ja jouduin hätäsektioon kaksi kertaa.\nAikuisiän akne on suuri häpeä\nLukijani kärsii aikuisiän aknesta. Hän on 12-vuotiaasta lähtien vältellyt uimahalleja, saunomista ja kaikkea, missä joutuu näyttäytymään ilman meikkiä. Moni mukava saunailta on ahdistanut, kun on hävettänyt. Välillä hän ei ole viitsinyt saunoa ollenkaan. ”Monesti olen miettinyt, kuinka paljon huono iho on vaikuttanut sosiaaliseen elämään ja itsetuntoon.”\nLue tästä Aikuisiän akne on suuri häpeä.\nTäit tulivat aina vain uudestaan\nLukijani tytär sai täitä. Hirveä stressi, työ ja rahanmeno. ”Huhtikuussa koulussa tehtiin elokuvaa, mistä tyttäreni oli innoissaan. Elokuvaa varten oli taas käyty roolivaatelaatikolla, ja tsadam: tyttären päässä kuhisi kutsumattomien vieraiden bileet. ´Ei taas!´, huusimme yhteen ääneen.” Syksyllä täit tulivat taas – ja tällä kertaa myös äidille. Se oli tuskien taival. Lue lukijani rehellinen avautuminen.\nLue tästä Johan on prkl, että täiongelmasta ei päästä!\nOnko sinulla koskettava, kipeä, onnellinen tai vaikuttava tarina? Mitä sinulle on tapahtunut? Haluatko kertoa tarinasi nimettömänä?\nLaita meili osoitteeseen [email protected] tai yv Instassa @hannamaariap tai Facebookin ryhmässä Yli pyykkivuorten. Seuraatko muuten jo näitä somekanaviani?


Menestys maksaa selkävaivan | Tiede\nMenestys maksaa selkävaivan\n16.10.2007 klo 6:00\nAgakonna. Kuva: Matt Greenlees.\nNopeimmin leviävä tulokaslaji kärsii pärjäämisestään.\nKun tulokaslaji saapuu elinympäristöön, jossa sillä ei ole luontaisia vihollisia, se alkaa levittäytyä ympäristöön huimalla nopeudella. Paikasta levittäytymisrintaman kärjessä kannattaa taistella, sillä ensimmäisillä on vähemmän kilpailijoita ja paras lisääntymismenestys. Pärjäämisellä on kuitenkin hintansa, osoittaa tuore tutkimus. Se mikä tekee Australiaa riivaavista agakonnista (Bufo marinus) nopeita, altistaa ne myös selkävaivoille.\nKaksi vuotta sitten australialaiset tutkijat havaitsivat, että tulokaslaji agakonnan ensimmäisen aallon yksilöillä oli pidemmät takajalat kuin jäljessä tulevilla. Pidemmissä takajaloissa oli enemmän pomppuvoimaa ja näin ne pääsivät muiden edelle.\nNyt sama australialaisryhmä raportoi, että kymmenen prosenttia pitkäkinttuisista yksilöistä sairasti selkärankareumaa. Sitä vastoin jäljessä tulevilla konnilla, joiden kintut olivat normaalimitoissa, selkärankamuutoksia ei havaittu. Reumaattiset muutokset johtuivat tavallisten maabakteerien aiheuttamasta tulehduksesta.\nTutkijoiden mukaan pitkät kintut kiidättävät konnaa nopeasti eteenpäin, mutta ne kasvattavat samalla eläimen massaa, ja näin luustoon kohdistuu suurempi rasitus. Koska nopeasti leviävät konnat käyttävät suurimman osan energiastaan liikkumiseen, sitä ei enää riitä immuunipuolustuksen ylläpitoon, ja konnat altistuvat maabakteeri-infektioille.\nTutkimus on ensimmäisiä, jossa tarkastellaan miten uuteen elinympäristöön sopeutuminen vaikuttaa tulokaslajiin. Aikaisemmat tutkimukset ovat keskittyneet osoittamaan, miten tulokkaat vaikuttavat elinympäristöönsä.\nTutkimuksesta kertoo PNAS.


Petri Kahisalo Accountor HR:n johtoon | Accountor HR Solutions\nPetri Kahisalo Accountor HR:n johtoon\nPetri Kahisalo otti vastaan Accountor HR Solutions Oy:n toimitusjohtajan tehtävät 1.1.2018.\nAccountor HR Solutionsin sekä sitä edeltäneen Mepco Oy:n perustaja ja pitkäaikainen toimitusjohtaja Markku Pekkola siirtyi yhtiön hallituksen puheenjohtajaksi ja jatkaa Accountor-konsernin palveluksessa useissa eri tehtävissä ennen eläkkeelle siirtymistään.\n”Yhtiö on hyvässä kunnossa, tekee tulosta ja kasvaa”, Pekkola sanoo. ”Nyt on hyvä aika luopua toimitusjohtajan tehtävistä ja antaa vastuuta nuoremmille. Petri on toiminut jo pitkään yhtiön operatiivisena johtajana ja tuntee asiakkaat, tuotteet, palvelut ja ihmiset.”\nVastuun siirto sujui Pekkolan mukaan vaivattomasti. ”Liiketoiminta jää hyvään hoitoon – toivotan seuraajalleni menestystä.”\nPetri Kahisalo tarttui kiitollisena konkarin ojentamaan viestikapulaan.\n”Tästä on hyvä jatkaa – takana on menestyksekäs historia ja edessä valoisa tulevaisuus. Yksityisen sektorin asiakaskunta on laaja, ja julkisen sektorin valloitus on käynnissä. Mepco-tuoteperheen uudet ohjelmistoversiot vastaavat tulevaisuuden tarpeita, muun muassa kansallisen tulorekisterin ja EU:n tietosuojadirektiivin vaatimuksia. Rakenteilla on lisäksi ohjelmiston pilviversio. Accountor HR Solutions vastaa nyt ja jatkossa asiakkaidensa haasteisiin”, Kahisalo toteaa päättäväisesti.


Nivelklubi - Miksi ei Kela\nNivelklubi › Nivelrikko › Yleistä nivelrikosta › Miksi ei Kela\nMiksi ei Kela (Luettu 4 048 kertaa)\nMiksi ei Kela\n30.07.2006 klo 01:45:11\nkorvaa Panacodia? Sitä tuntuu kovin moni käyttävän ja minulla sitä kuluu 8 tablettia päivässä. Kovin kalliiksi tulee , lisäksi käytän nykyään Triptyliä kipukynnyksen nostamiseen. Onko jollain kokemusta Triptylistä? Kuinka suureksi annoksen voi nostaa, kun lääkäri on kirjoittanut reseptiin vain , että lisätään 10 mg viikossa vasteen mukaan.\nRe: Miksi ei Kela\nVastaus #1 - 06.08.2006 klo 14:51:11\nKela ei korvaa Panacodia siksi kun lääkefirma pitää sen hintaa liian alhaisena. Kela ja lääkefirma eivät ole päässeet yksimielisyyteen siis.\nLääke on ollut niin kauan markkinoilla, että sen kaikki "keksimiskulut" ovat jo aikoja sitten maksetut. Lisäksi raaka-aineet ovat halpoja, joten lääkefirmalla ei ole syytä nostaa Panacodin hintaa.\nNäin minulle vastattiin Yliopiston apteekista kun ihmettelin samaa asiaa.\nToisaalta sehän on hyvä kun sillä ei lääkefirma enää revi hirmu voittoja, mutta kyllä se Kelakin voisi asiassa joustaa.\nVaikka lääkekatto tulisi täyteen, Panacodin joutuu siltikin itse maksamaan.\nVastaus #2 - 06.08.2006 klo 20:16:31\nKiitos Ulriika tiedosta Panacodin suhteen, minäkin olen sitä ihmetellyt, miksi ei korvata kun miedommista saa korvauksen ja loppuvuodesta jo ilmaiseksi, mulla ainakin katto ylittyy yleensä syksyllä kun on noita muitakin vaivoja kuten astma, verenpaine, osteoporoosi jne. Vanhuus ei tule yksinään ja iän myötä siitä saa vielä maksaa tässäkin muodossa, eli lääkkeissä.


Touhua ja töminää: Isoäidinneliöitä\nVuosi sitten virkkasin ekan isoäidinneliöni ja koukutuin.\nVälillä pahemmin ja välillä vapaana. :)\nVihdoin paloja oli sen verran että pääsin virkkailemaan niitä yhteen\nja muutaman kymmenkunta vielä lisää työn koon hahmottuessa.\nSiinä se nyt on sohvan selkänojalla mummolatyyliin 12x10 neliötä\nlämmittämässä ja piristämässä päivääni.\nP.S. Onko jollakulla kertoa kokemuksia\nKielenkehityksen takia ollaan haettu ja tultu valituksi.\nToiveet korkealla tiedon ja vertaistuen saannin suhteen :)\nLähettänyt Maaka klo 10.22\nOmpa ihana viltti, niin kauniit värit.\n28. helmikuuta 2014 klo 16.25\nEi ole vielä kokemusta , mutta me olemme menossa poikamme kuulovamman vuoksi kuntoukseen ja myös meillä on toiveet korkealla tiedon ja ennenkaikkea vertaistuen suhteen. Minä ainakin uskon että ei voi olla kuin hyvä juttu nämä kuntoutukset!\n28. helmikuuta 2014 klo 21.04\nOi kuinka kauniita isoäidinneliöitä! Itse en osaa tehdä niitä lainkaan.\nKuntoutuksista en ole kuullut koskaan muuta kuin hyvää. Hyvillä mielin vaan sinne!\n2. maaliskuuta 2014 klo 9.57\nihana peitto,kerrassaan suloinen väreineen kaikkineen :)\n2. maaliskuuta 2014 klo 13.13\nKomppaan edellisiä: Kaunis peitto, ihanat värit :)\n6. maaliskuuta 2014 klo 20.58


terrakoti.net • katso viestiketjua - Terrakodin avoimet ovet 2016\nEtusivu ‹ Terrakoti ‹ Tiedotus\nTerrakodin avoimet ovet 2016\nTerrakoti tiedottaa! Ajankohtaista infoa tulevista tapahtumista ja toiminnasta.\nKe Elo 24, 2016 10:26 pm Kirjoittaja Pasikoo\nSyksy on täällä taas, ja jokavuotinen rekrytointirumba lähestyy. Tänä vuonna Tutkan isännöimät Terrakodin avoimet ovet järjestetään tiistaista torstaihin 6.-8.9. klo 12 eteenpäin. Ideana on, että kiinnostuneet voivat tuolloin tulla pistäytymään toimistolla ja tutustumaan yhdistysten toimintaan.\nTämän lisäksi Tutkalla ja TSFS:llä on yhteispöytä RSGT-tapahtumassa (torstaina 1.9.2016 klo 10-16 ICT City) ja Turun yliopiston avajaiskarnevaaleilla (maanantaina 5.9.2016 klo 12-14 Yliopistonmäki).\nSe, missä jäsenistö voi parhaiten yhdistyksiä auttaa ovat avoimet ovet. Jokainen halukas on siis tervetullut hengaamaan tuolloin toimistolle ja tuomaan tarjottavaa eli leipomuksia ja muuta. Mikään kun ei anna huonompaa kuvaa toiminnasta kuin tyhjä hörhötoimisto.\nJos joku tätä lukeva ei ole vielä lainkaan ehtinyt käydä uudella Terrakodilla, tämä on oiva tilaisuus korjata asia. Tiistaina ilta jatkuu avoimien ovien jälkeen FUI:n ohjelmalla klo 17, keskiviikkona Tyrmän peli-illalla klo 16 ja torstaina Tutkan ja TSFS:n päivystyksellä ja Varjomafialla klo 17.\nAvoimista ovista on olemassa flyeri, jota jokainen halukas saa printata, antaa kaverille tai jakaa haluamiinsa paikkoihin.\nAvointen ovien Facebook-event löytyy osoitteesta:


Lapsilähtöinen – Hetki Ruualle\nLapsentahtinen, Lapsilähtöinen, Neofobia, Oppiminen, Ruokakasvatus, Tapa oppia, Uusien ruokien pelko\nRuokakasvatusideologian tausta: LAPSEN LUONTAINEN TAPA OPPIA\nNovember 9, 2016 November 21, 2019 hetkiruualle\nRuokakasvatuksen perustana on ymmärtää kuinka lapsi oppii. Oppimisprosessit sisältävät erilaisia vuorovaikutuksen ulottuvuuksia. Kaikki ruokakasvatuksen menetelmät hyödyntävät lapsen luontaista tapaa oppia, koska samoin lapsi oppii ruuista ja syömään. Lapsi on luontaisesti utelias ja kokeilunhaluinen. Lapsi tutustuu pienestä pitäen ympäröivään maailmaan aistiensa avulla.\nTagged Lapsi, Luonnollinen, Oppia, Oppiminen, RuokakasvatusLeave a comment\nSuolistomikrobit motivoi monipuolisuuteen\nEi salaattia tarvitse tehdä\nKIRJA-ARVIO: Naperosta nautiskelijaksi\nARKISTO Select Month September 2021 (1) May 2021 (1) March 2020 (1) November 2019 (1) October 2019 (1) May 2019 (1) March 2019 (1) February 2019 (1) January 2019 (1) December 2018 (1) October 2018 (1) September 2018 (1) July 2018 (1) May 2018 (1) April 2018 (1) March 2018 (1) February 2018 (1) January 2018 (1) December 2017 (1) November 2017 (2) October 2017 (1) September 2017 (1) August 2017 (1) July 2017 (1) May 2017 (3) April 2017 (1) March 2017 (1) February 2017 (3) January 2017 (3) December 2016 (3) November 2016 (3)\nArki Asenne Herkuttelu Itsetutkiskelu Johdonmukaisuus Kasvikset Kehonkuuntelu Kehotyytyväisyys Keskustelu Kirjavinkki Lapsentahtinen Lasten ravitsemus Lihavuus Maistaminen Mallioppiminen Neofobia Nudging Oppiminen Rakasta ruokaa Ravitsemuksen laatu Ruokahetki Ruokakasvatus Ruokanautinto Ruokatavat Sormiruokailu Syömisen pulmat Tapa oppia Tunnesyöminen Tuuppaus Uusien ruokien pelko


lisälöytö ilmoituksen kera - Colour me !Colour me !\nlauantai 09. tammikuun 2010\nlisälöytö ilmoituksen kera\nUnohtui eilisestä alelistauksesta kokonaan löytämäni nilkkurit!\nNämäkin oli puoleen hintaan, 29,90e.\nTänä viikonloppuna olisi siis toinen yritys blogisiirrolle. Eli sama systeemi mitä viimekin viikolla: Kommentoida ei kannata sunnuntain puolella lainkaan, sillä ne todennäköisimmin katoavat bittiavaruuteen. Samoin mulla on postauskielto sunnuntaille (tuntuu itseasiassa vähän kurjalle tän mun uuden vauhdin kanssa! :D), joten jatketaan sitten toivon mukaan maanantaina päivän asun merkeissä uudessa osoitteessa! Maanantaina myös takaisin kouluun.. Mutta ei ajatella vielä sitä.\nI forgot to show you my new shoes! My blog is moving to a new address during Sunday. From Monday forward you’ll be automatically transfered from this address to the new one (colourme.indiedays.com) so you don’t necessarily need to update your bookmarks. See you on Monday!\nKirjoittanut ia KLO 20:33 22 kommenttia\n22 Responses to “lisälöytö ilmoituksen kera”\nOon niin ilonen kun postaat taas näin usein !! (:\nVoi kun olet niin kaunis! Sun kasvot vie koko huomion tuosta kuvasta, vaikka pitäisikin ihastella noita nilkkureita. On nekin ihan kivat. ;DDD\nNo voi pöh, kiitos :)\nsöpöt nilkkurit :>\nonneks postat nykyään näin usein !\nKivaa ku postauksia tulee näin usein, jatka samaan malliin:–) Ihanat kengät.\nKiitti, mä yritän :)\nVarmaan kyllästyttää kun kaikki hehkuttaa tätä nykyistä postaustahtia, mutta munkin on pakko. :D Ihan helvetin mahtavaa oikeasti. Toivottavasti inspis ei katoa minnekään!\nEi edes kyllästytä, kun sain niin kauan kuulla siitä viime vuoden postaustahdista, niin nämä piristää vaan :D Että kiitti kovasti, koitan pitää inspiksen yllä! :)\nTosi hieno tää sun uusi ulkoasu tääl indiedaysissa, VAU! En keksi muuta sanottavaa :D\nTomiiks tää jo? :D\nNo nyt toimii! :D\nTykkään tästä uudesta ulkoasusta :———))\nIhanat nilkkurit! Mistä löytyi ja mitä merkkiä?\nClickistä löytyi, merkki on Blanco!\nMiks kaikki muotiblogit menee näihin indiedays-hommeleille? Mulla on tommone tikkarikoru<3 ;)


Oppimisanalytiikkaa vai ajankäyttöanalytiikkaa? | Haaga-Helia eSignals\nOppimisanalytiikkaa vai ajankäyttöanalytiikkaa?\nTuija Alasalmi 8.10.2019\nMicrosoftin Teamsiin tänä syksynä putkahtanut analytiikkatyökalu sai jälleen miettimään datan keräämistä oppimisen näkökulmasta. Ketä oppimisanalytiikka hyödyttää ja mitä se kertoo oppimistuloksista? Käppyrät ja käyrät ovat kiinnostavaa nippelitietoa, mutta kertovatko ne mitään sellaista, mitä opettaja ei jo näppituttumalta tietäisi?\nTerminä oppimisanalytiikka on hiukan harhaanjohtava. Se tarkoittaa oppijasta eri tavoin kerätyn digitaalisen tiedon analyysia, mittaamista ja raportointia oppimisen mahdollistamiseksi ja oppimisympäristön parantamiseksi (Siemens 2013). Itse oppimisesta oppimisanalytiikka ei sen sijaan sellaisenaan kerro mitään – se ei ole kikka, jolla oppimisen ongelmat ratkaistaisiin (Auvinen 2017).\nEri järjestelmien analyysityökalut kokoavat mm. lokimerkintöjen kautta koostetta opiskelijan ja opettajan toiminnasta, konkreettisista teoista, kuten vaikkapa kirjautumisista tai kirjaston teosten lainausmääristä, luentoaineistojen latauskerroista tai opetusvideoiden katselukerroista. Analytiikkatyökalut keräävät tietoa esimerkiksi siitä, miten kauan opiskelija on viettänyt aikaa jonkin aineiston parissa, montako minuuttia opiskelija on työstänyt Moodlessa olevaa oppituntitehtävää tai missä kohdassa kiinnostus luentotallenteeseen lopahtaa. Teamsissa opettaja voi nähdä, kuinka monta viestiä kanavalle on lähetetty minäkin päivänä ja miten viestintä vaikuttaa sisäänkirjautumisten määrään.\nAikaleimat ja minuuttimäärät eivät kuitenkaan kerro, mikä määrä on aktiivista oppimista tai miten opiskelija prosessoi tietoa ja mitä hän löytämällään tiedolla tekee. Vasta kun data yhdistetään opiskelijan tuotoksiin ja arvioinnin tuloksiin, voidaan kenties määritellä jonkinlaisia syy-seuraussuhteita verkkoympäristöissä tapahtuneen toiminnan – oppimistekojen – ja oppimisen välillä. Malleja oppimisympäristöjen määrällisen datan laadulliseen tulkintaan on vielä vähän – jos lainkaan – saatavilla, ja opettajalta vaaditaan myös määrällisen tutkimuksen periaatteiden ymmärrystä ja tilastoanalyysin taitoja.\nOppimisanalytiikkaan liittyy paljon eettisiä kysymyksiä, tietosuojanäkökulmia ja väärinkäsityksiä. Sen tutkimus on Suomessa vasta lapsenkengissä, ja ammattikorkeakoulujen osalta pelinavaus on ollut APOA-hanke, jossa tehdään hyvää perustyötä. Vastaavia projekteja olisi syytä toteuttaa jatkossakin.\nSuomalaiset korkeakoulut ovat olleet kovin heikosti mukana kansainvälisissä oppimisanalytiikkaan liittyvissä hankkeissa, ja pitkäjänteisen tutkimuksen ja syventävien kokeilujen osalta kansainväliset yhteistyöhankkeet olisivat ensiarvoisen tärkeitä.\nOlisi myös tärkeää tunnistaa oppimisanalytiikan potentiaalinen rooli opetuksen arjessa, opettajan ohjaustyön päivittäisenä tukena. Analytiikka ei korvaa opettajan antamaa arviointia eikä ohjausta. Sen voi nähdä samankaltaisena työkaluna kuin psykologiset testit ammatinvalinnassa: kerätty data on sen tarkastelijoille ja varsinkin opiskelijalle itselleen mielenkiintoista ja ehkä yllättävääkin luettavaa. Analytiikka kertoo faktoja henkilön käyttäytymismalleista tai käyttötottumuksista verkkoympäristöissä mutta oppimisen todentamiseen analytiikka itsessään ei pysty. Oppimisen analyysia tekee lopulta opiskelija itse ja opettaja. Parasta oppimisanalytiikkaa on itsereflektio.\nAuvinen, A-M. 2017. Oppimisanalytiikka tulee – oletko valmis? Poluttamo-hankkeen selvitys. Hämeenlinna: Suomen eoppimiskeskus ry.\nSiemens, G. 2013. Learning Analytics: the emergence of a discipline. American Behavioral Scientist 57 (10), 1380-1400.\nEdellinen The European Silver Economy\nSeuraava RestoRace houkuttelee nuoria opiskelemaan restonomiksi


epätrendikäs ruokablogi: maaliskuuta 2013\nLiharuokien vastapainoksi pääsiäisen ruokalistalle pääsi myös kala. Pitkän mietinnän jälkeen valinta oli lohi, mutta kun kala olisi joutunut jonkin aikaa odottelemaan jääkaapissa, päädyin ostamaan alaskalaista pakastelohta jonka sulatin vasta sunnuntaiksi. Näin jälkiviisaana voi sanoa, että pakastelohi oli huono ajatus. Todella huono ajatus. Siis erittäin huono ajatus. Kun on Suomessa ikänsä syönyt tuoreesta lohesta valmistettua ruokaa, pakastekalan maku Portugalissa on kuin eri planeetalta. Kyllä sitä söi, mutta ei siitä voi puhua mitenkään erityisenä herkkuna. Kaikki muu sen sijaan onnistui mainiosti ja varmaan joskus myöhemminkin valmistan lohiaterian tällä reseptillä, mutta tuoreesta lohesta. Näitä lisukkeita voisi kokeilla vaikkapa jääkellarin lohen kanssa.\nAnnoksessa oli siis paistettua lohta ja kampasimpukoita, herneohukaisia joiden päällä kylmäsavulohta ja viiriäisenmunia, porkkana-fenkolipyree ja vihreä hernevaahtokastike.\nVatkaa muna kulhossa kevyesti vaahdoksi. Lisää maito, suola ja jauhot ja sekoita niin kauan että lettutaikina on tasaista ja paakutonta. Lisää jäiset pakasteherneet, sekoita ja jätä taikina lepäämään noin tunnin ajaksi.\nPaista letut kuumalla lettupannulla niukassa voissa siten, että sekoitat taikinan pohjia myöten ja laitat pannulle 3-5 erillistä, ruokalusikallisen kokoista taikinakasaa. Taikina leviää pannulle tasaisiksi pikkuletuiksi ja herneet jäävät hiukan koholleen. Kun letut ovat hiukan ruskistuneet, käännä ne ja anna niiden saada hiukan väriä toisellekin puolelle.\nAnnoksesta tulee noin 30 pikkulettua.\nTarjoile kylmäsavulohen, keitettyjen viiriäisenmunien (keittoaika 2,5-3 min) ja ruohosipulisilpun kanssa. Herneohukaiset näillä lisäkkeillä ovat myös kivoja cocktailpaloja.\nLeikkaa porkkanat ja fenkolit sormenpään kokoisiksi paloiksi. Kuumenna kasarissa voita ja ruokaöljyä ja freesaa kasvikset siinä. Mausta suolalla ja valkopippurilla ja lisää kasariin kiehuvaa vettä kunnes kasvikset peittyvät. Keitä kasvikset kypsiksi, kaada vesi pois ja soseuta sauvasekoittimella pyreeksi.\nLaita kaikki ainekset kasariin ja kuumenna kiehumispisteeseen. Soseuta kastike sauvasekoittimella, jolloin samalla kastikkeen pinnalle muodostuu paksu, vihreä vaahto. Anna kastikkeen maustua vajaan tunnin ajan. Juuri ennen tarjoilua kuumenna kastike uudelleen, vaahdota ja lusikoi vaahto lautasannosten päälle.\nLohta ja kampasimpukkaa\njokaista ruokailijaa kohden annospala lohta ja 2 kampasimpukkaa\nSulata kuumalla paistinpannulla voi ja paista lohenpalat kypsiksi nahkapuoli pannua kohden. Kun lohi on valmis, ota palat pois pannulta folion alle ja aseta hyvin kuivatut kampasimpukat kuumalle pannulle peräkkäin riviin. Paistoaika on noin minuutti kummaltakin puolelta. Kun ensimmäinen kampasimpukka on saanut väriä, käännä ne samassa järjestyksessä kuin laitoit ne pannulle. Näin jokainen kampasimpukka kypsyy yhtä kauan. Lopuksi mausta suolalla ja varovasti valkopippurilla.\nLähettänyt Tuplaespresso klo 20.40 Ei kommentteja:\nTunnisteet: fenkoli, herne, kala, kampasimpukat, kastikkeet, lohi, porkkana, Portugal, viiriäinen, äyriäiset ja nilviäiset\nLähettänyt M klo 15.59 Ei kommentteja:\nLähettänyt Tuplaespresso klo 17.05 Ei kommentteja:\nLähettänyt Tuplaespresso klo 17.03 Ei kommentteja:\nTunnisteet: broileri/kana, lintu, parsa, Portugal, riisi, risotto


Reaktorin kaksipäiväinen Certified Scrum Product Owner -koulutus antaa tuoteomistajana toimivalle puitteet onnistua tässä vaativassa roolissa. Scrum-kehyksessä tuoteomistaja edustaa käyttäjiä, asiakkaita ja muita sidosryhmiä.\nTässä asemassa hänen vastuullaan on varmistaa, että kehitystiimit keskittyvät tekemään oikeita asioita — tärkeimpiä ja arvoikkaimpia ominaisuuksia ja muutoksia käyttäjien, asiakkaiden ja liiketoiminnan kannalta. Tuoteomistaja päättää mitä ominaisuuksia tuotteeseen rakennetaan ja koska ne julkaistaan.\nKoulutusmenetelmämme pohjaavat aktiivisiin oppimistekniikoihin ja kaiken ytimessä on uusien konseptien yhdistäminen konkreettiseen tekemiseen. Osallistujat soveltavat oppimaansa ryhmätyön, opittujen faktojen kyseenalaistamisen ja haastavien ajattelutehtävien merkeissä.\nAktiivisen tekemisen on todettu olevan tehokkaan oppimisen kannalta keskeisessä roolissa. Me rakennamme uutta tietoa olemassaolevan päälle ja ohjaamme oppimista niihin aiheisiin, jotka osallistujia luontaisesti kiinnostavat.\nKurssin jälkeen osallistujat rekisteröidään Scrum Alliance -yhteisön jäseniksi sertifioituina tuoteomistajina (Certified Scrum Product Owner). Kurssimaksuun sisältyy vuoden jäsenyys ja pääsy yhteisön online-resursseihin.\nTämä koulutus pidetään suomeksi.\nCertified Scrum Product Owner® 14.-15.2.2022 - Early bird\nJos ostat lipun viimeistään 31.1., lipun hinta on 1100 € (+ALV). Tämän jälkeen hinta on 1200 € (+ALV). 31.1.2022 23:59 1 100,00 € (+ALV 24%) 1 2 3 4 5 6 7 8 9 10\nYmmärrän, että Scrum Alliancen sertifioiman Scrum-kouluttajan (CST) täytyy lähettää Scrum Alliance, Inc:lle nimeni ja yhteystietoni mukaan lukien osoitteeni ja sähköpostiosoitteeni, jotta minulle voidaan myöntää Scrum-sertifiointi.\nYmmärrän myös, että CST:n täytyy lähettää nimeni ja yhteystietoni Scrum Alliance, Inc:lle, jotta Scrum Alliance, Inc. voi seurata kursseille osallistumistani ja että Scrum Alliance, Inc:llä on oikeutettu peruste tämän tiedon keräämiseen ja käsittelyyn.\nYmmärrän, että Scrum Alliance, Inc. toimii Yhdysvalloissa ja että Euroopan Komissio ei ole todennut Yhdysvaltojen tarjoavan riittävää tietosuojan tasoa. Olen lukenut Scrum Alliance, Inc:n Tietosuojakäytännön ja ymmärrän, että se kattaa henkilötietojeni käsittelyn Scrum Alliance, Incin toiminnassa.\nAnnan suostumukseni siihen, että nimeni, osoitteeni ja sähköpostiosoitteeni siirretään Yhdysvaltoihin ja että näitä tietoja säilytetään ja käsitellään siellä. Ymmärrän, että voin perua suostumukseni milloin tahansa, mutta tiedän, että sertifikaattini voimassaolo vaatii sen, että Scrum Alliance, Inc:llä on käytössään henkilötietoni.